הוועדה לענייני ביקורת המדינה, כנסת 19, פרוטוקול מספר 108, 2014-03-26 12:30

אמנון כהן: אני פותח את הדיון השלישי של הוועדה לענייני ביקורת המדינה.

אמנון כהן: הנושא על סדר היום: חוות דעת מבקר המדינה בנושא: מאגר מידע על פליטים יהודים מארצות ערב ומאיראן.

אמנון כהן: התפרסם דוח מיוחד.

אמנון כהן: יש חוות דעת מיוחדת על פי סעיף 21, לפיו יש סמכות לוועדה הזאת לבקש ממבקר המדינה לחקור או לבדוק נושא מסוים.

אמנון כהן: אני מברך את משרד מבקר המדינה שבאמת נגע בנקודה, לקח את זה והוציא את זה מתוך הכללי שהיה אמור להתפרסם במאי.

אמנון כהן: ביקשתי שנעשה את זה בנפרד על מנת לראות את התהליכים המדיניים שמתקדמים, כי פתאום אמרנו שלא יכול להיות שיחתמו על איזה שהוא הסכם ולא ייקחו בחשבון את כל האחים שלנו שהגיעו מהמדינות האלו ולא קיבלו שום פיצוי.

אמנון כהן: חשבנו לנכון שבכל מו"מ מדיני לכשיתרחש יהיה הנושא של היהודים שעלו ממדינות ערב ומאיראן שאמורים לקבל את הפיצוי שלהם.

אמנון כהן: המדינה קיבלה על פי דוח המבקר מספר המלצות בנושא הזה.

אמנון כהן: בדוח מבקר המדינה כתוב שהנושא הזה התחיל לקבל את הביטוי שלו בשנת 69, כאשר הארגון של מצרים אמר שההחלטה הייתה עוד לפני כן, נדמה לי ב-1957.

<לבנה זמיר: בדיוק.

אמנון כהן: ככה כתבו.

אמנון כהן: אנחנו קוראים מסמכים, עוברים על המסמכים.

אמנון כהן: ישר כוח לכל הארגונים ששלחו את ההערות שלהם.

אמנון כהן: זה ממה שהספקתי ועברתי.

אמנון כהן: כבוד השר, אני מברך אותך שהגעת לדיון החשוב הזה.

אמנון כהן: מבחינה מיניסטריאלית הנושא עבר מבחינת האחריות למשרד לאזרחים ותיקים בהנהגתו של חבר הכנסת השר השר לאזרחים ותיקים אורי אורבך.

אמנון כהן: אני מכיר את הרגישות החשובה שלך בדברים בכלל ובנושא של הקשישים בפרט.

אמנון כהן: בכל חקיקה שאנחנו מביאים אנחנו רוצים לתת איזה שהוא סיוע למבוגרים שבינינו, אלה שתרמו את חלקם למדינת ישראל.

אמנון כהן: אתה תמיד רגיש, קשוב ומנסה לסייע בכל דרך אפשרית.

אמנון כהן: אני גם מברך את המנכ"ל הנכנס, מר סממה.

אמנון כהן: לקחת איש מוכשר.

אמנון כהן: אנחנו מכירים אותו מתפקידיו הקודמים במשרד שלך ובמשרדים השונים לפני כן.

אמנון כהן: המשרד זכה לאיש מקצועי, ביצועיסט, יודע את העבודה, יודע לקדם את הדברים.

יצחק כהן: קטן עליו המשרד הזה.

אמנון כהן: המשרד הזה חשוב.

יצחק כהן: הוא יכול לעשות תפקיד יותר טוב.

אמנון כהן: הוא לוקח את התפקיד כשליחות.

אמנון כהן: להיפך, הכישורים שלו כל כך רבים שהוא יטפל בכל דבר ועניין על הצד הטוב ביותר.

אמנון כהן: אנחנו מברכים אותך ומאחלים לך הצלחה בתפקידך הרם.

אמנון כהן: הדוח מציין פה תמונה קשה ביותר של מדינה שמחליטה, מקבלת החלטות, אבל בתכל'ס, בסופו של תהליך אתה רואה שכמעט לא נעשה דבר.

אמנון כהן: החלטת הממשלה היא להקים איזה שהוא מאגר.

אמנון כהן: דיברו על מילוי טפסים.

אמנון כהן: בשנת 2011 דיברו על יעד של 5000 טפסים, בשנת 2012 היה יעד של 8000.

אמנון כהן: אנחנו רואים שהתקבלו רק 130 טפסי תביעה, דהיינו אחוז אחד מהיעד שנקבע לשנים 2011 ו-2012.

אמנון כהן: לפי המסמכים שראיתי של הארגונים, חלק מהתיקים והבקשות נעלמו לגמרי, לא נמצאים במאגר.

אמנון כהן: מדובר באנשים שהולכים ומתמעטים.

אמנון כהן: יש כאלה שאין להם צאצאים, יש אנשים שזקוקים לסיוע כזה או אחר, יש אנשים מבוגרים.

אמנון כהן: ישר כוח לארגונים, לכל אחד ואחד בתחומו ובמדינתו שעשה את כל מה שאפשר ועזר למשרדי הממשלה - משרד המשפטים והמשרד לאזרחים ותיקים.

אמנון כהן: זה הנושא, זה הדוח.

אמנון כהן: אנחנו ניתן כרגע למשרד המבקר להציג את עיקרי הדוח.

אמנון כהן: אנחנו נפתח את זה לדיון.

אמנון כהן: כבוד השר יתייחס ונשמע את הארגונים.

אמנון כהן: המטרה שלנו היא לראות איך יוצאים מהיום לדרך כזאת שתוך תקופה מסוימת כולנו נעזור, כולל אנחנו כוועדה, ונעשה מאגר מסודר, לא פחות חשוב בכל מו"מ מדיני כשמדובר על פליטי ערב כאלה ואחרים.

אמנון כהן: עדיין הם לא רוצים להכיר בנו כמדינה יהודית.

אמנון כהן: אנחנו צריכים לשים על השולחן שבכל מו"מ מדיני הנושא הזה של פליטי ערב ואיראן יבוא לידי ביטוי בתוך הסכמים מדיניים כאלה ואחרים.

אמנון כהן: חשוב היה שיצא דוח בנפרד.

אמנון כהן: לא נחכה לחודש מאי.

אמנון כהן: תודה רבה למשרד מבקר המדינה, למנכ"ל, למבקר ולאלה שעסקו במלאכה.

אמנון כהן: אני מברך את חבר הכנסת יצחק כהן שמלווה את הנושא הזה וגם חוקק חוק יחד עם חבר הכנסת נסים זאב.

אמנון כהן: לנסים זאב יש הצעה לסדר, הצעה לדיון מהיר.

אמנון כהן: הוא נמצא בחו"ל.

אמנון כהן: הוא ביקש לדחות את הדיון.

אמנון כהן: מפאת חשיבות הנושא הבטחתי לו שנעשה היום דיון ונעשה דיון מעקב שהוא ישתתף בו.

אמנון כהן: אנחנו לא יכולים להפקיר חברים בשטח.

אמנון כהן: יש לו תרומה רבה.

אמנון כהן: יהיה דיון המשך.

אמנון כהן: אנחנו גם נראה עם השר איך מתקדמים.

אמנון כהן: נעשה דיון מעקב עוד כמה זמן.

אמנון כהן: ידידי שמואל גולן, בבקשה תציג לנו את עיקרי הדוח.

<שמואל גולן: אני אפתח, אדוני, ואני אעביר את זה אחרי זה לצוות.

<שמואל גולן: כפי שציינתי פה, ממשלות ישראל לדורותיהן לקחו על עצמן משימה למפות ולהקים מאגר של רכוש יהודי שנשאר במדינות ערב, במדינות אירופה ובמקומות אחרים שבהם נאלצו יהודים, מסיבה כזאת או אחרת, להשאיר את רכושם, בין אם מכוח הנסיבות ובין מזה שהם נאלצו לעזוב את המקום.

<שמואל גולן: אנחנו עוסקים בסוגיה של רכוש במדינות ערב ובאיראן, כאשר לאחר ההפיכה הייתה שם יציאה גדולה מאוד של יהודים והושאר רכוש רב.

<שמואל גולן: החל משנת 69 ממשלת ישראל הטילה על משרד המשפטים לבצע פעילות של מחקר, פיתוח, מיפוי ורישום של חומר משפטי על פגיעות ברכוש ועל רדיפות כנגד יהודים, מתוך כוונה שהדבר הזה יהיה כמאגר הומניטרי שאפשר אחרי זה לתת לו תשובה כזאת או אחרת.

<שמואל גולן: כמובן, כמו שאמרת, יש לזה ממדים מדיניים כאלה ואחרים שרצוי לבצע אותם.

<שמואל גולן: בשנת 2009 הועברה המשימה הזאת ממשרד המשפטים, אחרי שמספר פעמים הועלה הנושא הזה וכמעט ולא הייתה תזוזה, למשרד לאזרחים ותיקים.

<שמואל גולן: אני מזכיר פה שביולי 2012 ביקשה הוועדה מאיתנו לבדוק לפי סעיף 21 את אי יישום החלטות הממשלה בנושא הקמת המאגר וניהולו.

<שמואל גולן: במספר מילים אני רק יכול לבוא ולהגיד שהמאגר, שתפקידו למפות את הרכוש שנשאר, מתחיל בזה שמישהו מבצע את האיסוף של הדבר הזה, של המידע הזה.

<שמואל גולן: אנחנו עוסקים כרגע באוכלוסייה שבחלקה היא אוכלוסייה מתבגרת, אוכלוסייה שחלק מהתיעוד לא נמצא ברשותה.

<שמואל גולן: הייתה צריכה להתבצע פה פעולה איסופית של החומר, או פעולה של איסוף ובניית המאגר בשיטות שונות שלטעמנו היו צריכים לתת לזה תשובה אחת - פעולה שיווקית , להניע את האנשים.

<שמואל גולן: הזכרת, אדוני, שלמרות הרצון הרב מעט מאוד אנשים הגישו תביעות בעניין הזה.

<שמואל גולן: כנראה שהפעולה השיווקית לא צלחה או לא נעשתה בצורה הנכונה.

<שמואל גולן: יכול להיות שמה שהיו צריכים לעשות זה ללכת לבתים, כי אנחנו פחות או יותר יודעים מי היא האוכלוסייה שהגיעה מהמדינות האלו, ולסייע לאוכלוסיות האלו להגיש תביעות.

<שמואל גולן: יש כאלה שכנראה גם לא יודעים להגיש את זה וצריך לעזור להם בעניין.

<שמואל גולן: מתוך מה שנציג פה, ואנחנו נציג את זה פה בכמה דברים, אנחנו מעבירים פה ביקורת על כך שלא תקצבו את הפעולה הזאת, שלא התארגנו לעניין הזה.

<שמואל גולן: אתה מקבל תחושה של גרירת רגליים של הדבר הזה.

<שמואל גולן: ברשותך אני אתן למנהל האגף שעשה את העבודה לומר 2,3 נקודות.

<בנימין גולדמן: בדוח הזה אנחנו בוחנים את הנושא ואת הקמת מאגר המידע בשתי רמות: ברמה הממשלתית וברמה של המשרד לאזרחים ותיקים.

אמנון כהן: מה עשה משרד המשפטים כל כך הרבה שנים?

אמנון כהן: כמה תיקים אסף?

<בנימין גולדמן: ברמה הממשלתית ממשלות ישראל על פני שנים מצהירות הצהרות.

<בנימין גולדמן: היא מחויבת והכנסת מחויבת על פי חוק לטפל.

<בנימין גולדמן: התנאי הראשון הוא שלפני שאתה מגיש תביעה תתחיל לאסוף את המידע.

<בנימין גולדמן: זה עד היום לא נעשה.

אמנון כהן: הממשלה הזאת לא טובה, צריך להחליף אותה.

<בנימין גולדמן: קטונתי.

<בנימין גולדמן: זה לא רק הממשלה הזאת.

יצחק כהן: יש הרבה סיבות אחרות.

אורי אורבך: את הקודמות החלפנו.

<בנימין גולדמן: ברמה של הממשלה ההחלטה לתקצב את זה בנפרד, להעמיד תקציב ייעודי ותכנית מסודרת לא בוצעה.

<בנימין גולדמן: אחרי שאמרנו את כל זה הנושא עבר משנת 2009 למשרד לאזרחים ותיקים.

<בנימין גולדמן: הציפייה הייתה, ממה שבדקנו, שתהיה קפיצת מדרגה, שדברים ייעשו יותר טוב.

<בנימין גולדמן: להגיד ולבכות שמשרד המשפטים לא עשה זו חוכמה קטנה מאוד.

<בנימין גולדמן: מה שנעשה נעשה.

אמנון כהן: מה שאתה אומר הוא שב-5 שנים היה מספיק זמן לעשות משהו.

<בנימין גולדמן: ב-5 שנים היית מצפה לראות משהו יותר טוב.

אמנון כהן: אולי יש.

<בנימין גולדמן: זה לא נמצא.

<בנימין גולדמן: הדוח הזה מלמד אותנו שלא רק שזה לא נמצא, גם החומר שהיה של משרד המשפטים - -

אמנון כהן: יש בסיס.

<בנימין גולדמן: לפחות שעם החומר שאספתם תתחילו לעשות משהו.

<בנימין גולדמן: גם איתו לא עשו כלום.

<בנימין גולדמן: הוא זרוק בארכיונים, לא עשו את המפתוח.

<בנימין גולדמן: הוא זרוק במרתף של משרד המשפטים.

אמנון כהן: חומר יש?

<בנימין גולדמן: יש, אבל אתה צריך לעשות איתו משהו.

<בנימין גולדמן: זה שהוא נמצא בארגז לא עוזר לך הרבה.

<בנימין גולדמן: אתה צריך להתחיל להכניס אותו לתוך המערכת.

אמנון כהן: כמה תיקים יש לפי הערכות שלכם?

<בנימין גולדמן: זה לא תיקים.

<בנימין גולדמן: סדר גודל של 14 אלף טופסי תביעה.

אמנון כהן: פה יש מסמך על כך שיש בנוגע למצרים 21 אלף תיקים.

<לבנה זמיר: 21 אלף לפי ההצהרה של משרד המשפטים במאי 2009.

<לבנה זמיר: 7000 הלכו לאיבוד.

<לבנה זמיר: יש לי הוכחות.

<קריאה: נעלמו תיקים.

אמנון כהן: לאיפה הלכו?

אמנון כהן: ללוב?

יצחק כהן: זאת גם בעיה פוליטית של שרים.

יצחק כהן: יש שרים שלא מעוניינים בפרויקט הזה.

יצחק כהן: תישאל את ציפי לבני.

יצחק כהן: זה זר לה לגמרי הסיפור הזה.

יצחק כהן: היא לא רוצה לשמוע.

אמנון כהן: היא לא שם.

יצחק כהן: עכשיו היא מנהלת את המו"מ עם הפלסטינים.

יצחק כהן: היא לא מעוניינת.

יצחק כהן: .

אמנון כהן: את זה נשים לה על השולחן עכשיו.

<בנימין גולדמן: יש את המאגר הקיים שבו אתה צריך למפתח ולטפל.

<בנימין גולדמן: מה שקיים קיים ואתה צריך לנצל את המיטב ממה שקיים, ולא קיים הרבה.

<בנימין גולדמן: מצד שני, אתה צריך להתחיל להרחיב אותו.

<בנימין גולדמן: גם פה תמונת המצב עגומה.

<בנימין גולדמן: היה פיילוט, אבל לקח זמן עד שהוא הונע.

<בנימין גולדמן: גם כמות הטפסים שאספו הייתה מעטה.

<בנימין גולדמן: כשאתה אוסף את כל המכלול לעומת המספרים ולעומת העובדה שהאוכלוסייה לא נעשית יותר צעירה, הפערים הם עצומים.

<בנימין גולדמן: אני לא אתחיל לדבר פה על אחוזים, כי האחוזים בטלים בשישים.

<בנימין גולדמן: אנחנו רואים שזה שנה אחרי שנה אחרי שנה והתהליך לא זז.

<בנימין גולדמן: פעם הולכים לכיוון של מורשת, פעם הולכים לכיוון אחר.

<בנימין גולדמן: מה שהדוח הזה אומר: תחליטו מה אתה רוצים.

אמנון כהן: הם החליטו.

<בנימין גולדמן: אם החלטתם, תתחילו לבצע.

<בנימין גולדמן: זה הכל.

אמנון כהן: אני מברך את השר.

אמנון כהן: בהכירי אותך מקדנציה קודמת אני יודע שאתה לוקח נושא ומתמיד בו עד הסוף.

אמנון כהן: גם הפרויקט הזה זכה בכך שאתה השר הממונה על הנושא.

אמנון כהן: אני כמובן סמוך ובטוח שהתחלת להניע את המהלך.

אמנון כהן: אנחנו ביחד נשתף פעולה יחד עם הארגונים כדי שבסוף השנה הזאת זה יקרום עור וגידים, המאגר יהיה מוכן, יהיה בסיס למו"מ.

אמנון כהן: אולי כדאי לתת איזה שהוא נייר כדי שנדע באיזה כמות מדובר, באיזה סכומים מדובר כדי שלצוות במו"מ שנפגשים יהיה מסמך גלובאלי כזה.

אמנון כהן: רק אז נעבור לפרטי פרטים, ניכנס לעובי הקורה לגבי מילוי טפסים וכל מה שצריך כדי שכשנגיע למימושו תדע כל משפחה מה היא מקבלת, למה היא זכאית.

אמנון כהן: בבקשה, כבוד השר, תתחיל אתה.

אורי אורבך: תודה רבה, אדוני יושב-ראש הוועדה, ידידי חבר הכנסת כהן.

אורי אורבך: סגן שר האוצר לשעבר, יצחק כהן.

אורי אורבך: הנושא חשוב מאוד.

אורי אורבך: אני לא רוצה להכביר מילים בפאתוס.

אורי אורבך: יש לנושא שתי משמעויות.

אורי אורבך: קודם כל, המשמעות מבחינת הזכות הקניינית של האנשים שאיבדו את רכושם כי גירשו אותם, כי גרמו להם לברוח או כי אנשים עלו מרצונם.

אורי אורבך: אני לא נכנס לדיון של פליטים או לא פליטים.

אורי אורבך: יש זכויות רכושיות.

אורי אורבך: הסיכוי שאדם יקבל את מפעל הפסטה הוא לא סיכוי גדול.

אורי אורבך: הכוונה היא שזה סיכוי קטן.

אורי אורבך: גם במקרים שאנחנו מכירים מאירופה חלק גדול מהפיצויים לא היה פר הרכוש הספציפי של אדם, אלא בהתחשבנות הכללית בבוא היום, לכן היה מתווה קלינטון בזמנו ועוד רעיונות שבבוא היום נגיד לעולם כולו ולעולם הערבי: אנחנו מכאן, אנחנו מהאזור, חלק גדול מהעם היהודי מהאזור.

אורי אורבך: הנסיבות והליגה הערבית והעידוד שלה וההפרות בעיראק וכל מה שקרה מסביב לא מבטל את הזכויות הקנייניות של האנשים.

אורי אורבך: זה במישור האחד.

אורי אורבך: במישור השני זה כמובן התועלות המדיניות שיש מול תביעות כאלו.

אורי אורבך: יש תביעות נגדיות, מעבר להטבה הרכושית שתהיה לאנשים.

אורי אורבך: גם יש החלטות ממשלה שדרושות להקים את המאגר.

אורי אורבך: גם נוספו לזה במהלך השנים עניינים של תרבות, הכרה, סיפורי הגלויות האלו ופעולות מסוימות שנעשו במשך השנים.

אורי אורבך: נכנסתי לתפקיד לפני שנה בדיוק.

אורי אורבך: אמנם הדוח הזה מסתיים בתקופה הזאת, אבל לאחריות יש המשכיות.

אורי אורבך: האחריות היא אחריות של המשרד.

אורי אורבך: אני לא טיפלתי אישית בנושאים האלה, אבל האחריות היא של המשרד.

אורי אורבך: המשרד לוקח על עצמו – נשמע עוד מעט מהמנכ"ל - לעשות דברים ריאליים.

אורי אורבך: אני יכול להגיד שנקים מאגר של 400 אלף ונעבור בית בית, אבל אני לא רוצה להגיד את זה.

אורי אורבך: אני אספר לכם מה עשינו השנה, שזה הרבה יותר ממה שנעשה עד כה בשורה שלמה של תחומים, הן בנושא של הזכויות, ודאי בנושא של תרבות ותיעוד.

אורי אורבך: התשדיר שראיתם עם יוסי אלפי הוא חלק ממהלך שנעשה בשנה האחרונה בקדנציה הזאת.

אורי אורבך: זו החובה שלנו לאזרחים שלנו יוצאי גלויות ערב ואיראן.

אורי אורבך: גם בנינו הצעה ל-2014 שהמנכ"ל, גלעד סממה, יספר מה אנחנו עושים.

אורי אורבך: הצבנו לעצמנו יעדים ריאליים לכל שנה ושנה מהשנים הקרובות, כדי שמה שאנחנו מבטיחים לעשות ייעשה.

אורי אורבך: אנחנו לא נבטיח דברים גרנדיוזיים שאי אפשר לעמוד בהם.

אורי אורבך: כמובן שחלק נכבד מזה הוא תלוי תקציב שהממשלה מעבירה מבחוץ.

אורי אורבך: זה כסף שהיא התחייבה ולא העבירה אף פעם.

אורי אורבך: הכל במגבלות של התקציבים שבשליטתנו, של המשרד שלנו, לפני התוספות שנדרשות כדי לעשות משהו ענק.

אורי אורבך: אנחנו מקצים לזה מהמשאבים שלנו בחלוקה הפנימית כדי שזה יטופל ברצינות ראויה.

אורי אורבך: במה שאנחנו מתחייבים אנחנו נעמוד.

אורי אורבך: לא נשב רגל על רגל, נעשה הכל.

<גלעד סממה: כבוד היושב-ראש יודע כמה אני מתייחס ברצינות להחלטות ממשלה ולכיבוד החלטות ממשלה.

<גלעד סממה: אפילו נלחמתי כאן המון פעמים על הדברים האלה.

<גלעד סממה: כך אנחנו עושים.

<גלעד סממה: אני אתייחס למועד שבו השר נכנס לתפקיד, שזה מארס שנה שעברה, ולהשקת הקמפיין התקשורתי והפעולות בשטח שאירעו כבר במאי 2013.

<גלעד סממה: כחודש וחצי לאחר כניסתו של השר לתפקיד, ביצענו ערבי מורשת שהמטרה שלהם הייתה לאסוף טפסים מאותם אנשים רלוונטיים.

<גלעד סממה: ביצענו יעדים.

<גלעד סממה: ביקשנו להפנים את המאגר שהיה עד כה במשרד המשפטים.

<גלעד סממה: נכון שהייתה אמורה להיות פעולה מוקדמת יותר.

<גלעד סממה: אני מגן על המשרד ברמה מסוימת, כי כל מה שאני מתאר כרגע שנעשה ממאי 2013 וממשיך ל-2014 גובה בתהליך של שנתיים של בחירת הגוף המומחה לביצוע הפרויקט - יד בן צבי.

<גלעד סממה: הוא גובה בתהליך ידוע ומוכר במשרדי הממשלה מול כל המשרדים האחרים.

<גלעד סממה: זה תהליך שלוקח זמן.

אמנון כהן: על מה אחראי מכון בן צבי?

<גלעד סממה: הוא הפרויקטור - -

אמנון כהן: איפה התיקים עכשיו?

<גלעד סממה: יש תיקים שהגיעו ממשרד המשפטים, שזה 14 אלף תיקים.

אמנון כהן: מי מקליד אותם?

אמנון כהן: מי מכניס אותם?

<גלעד סממה: יד בן צבי אמורים להכניס את כל - -

אמנון כהן: הם קיבלו תקציב?

<גלעד סממה: יש תקציב.

<גלעד סממה: האם הוא מספיק?

<גלעד סממה: הוא לא מספיק.

<גלעד סממה: כאן אנחנו נכנסים לשאלה שאולי צריך להפנות אותה לחבר הכנסת יצחק כהן.

<גלעד סממה: המשרד לאזרחים ותיקים ביקש בזמנו תקציב ל-5 שנים של 50 מיליון.

אמנון כהן: היית צריך ללכת לחבר הכנסת איציק כהן, לא לשטייניץ.

<גלעד סממה: אני לא הייתי אז בתפקיד.

<גלעד סממה: התקציבים שנדרשים לפרויקט מסוג זה בהיקפים שאנחנו רוצים לעשות הוא לא מספיק.

<גלעד סממה: אנחנו מקצים תקציב ייעודי מתוך המשרד לאזרחים ותיקים.

<גלעד סממה: התקציב שלנו הוא לא גדול, אבל בכל זאת אנחנו מקצים סכום מאוד משמעותי מהתקציב שלנו.

<גלעד סממה: לא קיבלנו את התקציב שאנחנו חושבים שהיה נכון להקצות לצורך הפרויקט רחב ההיקף, במיוחד כשאני מתייחס למה שבני כאן

<גלעד סממה: אמר לגבי השנים האחרונות שאולי אפשר לעשות איסוף מאסיבי.

<גלעד סממה: משרד האוצר כמובן בא ואומר: הייתם צריכים להקצות את זה בסדרי העדיפויות של המשרד.

<גלעד סממה: אם הייתי הולך לפי סדרי העדיפויות של המשרד והתקציב של המשרד, הייתי צריך לעשות אך ורק פרויקט אחד כדי שנעמוד ביעדים המאסיביים.

אמנון כהן: האוצר, תיכף נפנה אליך.

אמנון כהן: תכין תשובות.

אמנון כהן: אתה לא תגיד מהמשאבים שלכם.

אמנון כהן: זה פרויקט לאומי שצריך להיות אד-הוק לכמה שנים.

אמנון כהן: שנה שנתיים עושים מאגר, עושים דברים ועוזבים את זה.

אמנון כהן: אז יש לך כבר מאגר סגור.

אמנון כהן: אי אפשר למשוך את זה 10 שנים כל פעם מהתקציב שלך.

אמנון כהן: אנחנו רוצים לעזור.

<גלעד סממה: הייתה דרישה של המשרד לאזרחים ותיקים לתקצוב של כ-50 מיליון.

<גלעד סממה: זה אפילו עבר את המועצה המייעצת לנושא השבת רכוש.

<גלעד סממה: זה אושר על ידי המועצה המייעצת.

<גלעד סממה: הכסף לא הועבר.

<גלעד סממה: אמרו לנו להתמודד עם התקציב שנשאר לנו, שיש לנו בתוך המשרד.

<גלעד סממה: התמודדנו.

<גלעד סממה: הבאנו פרויקט מאוד יפה.

<גלעד סממה: אני חושב שמבחינת היקפים הוא מתחיל לצבור תאוצה.

<גלעד סממה: אפשר להתייחס למה שנעשה.

<גלעד סממה: יש כאן גם נציגים של יד בן צבי שיכולים להתייחס למה שנעשה מאז.

<גלעד סממה: אם רוצים שנעשה את הדבר הזה ב-full capacity, מה שנקרא, אנחנו צריכים את התקציבים האלה.

אמנון כהן: תסביר לי כמה זמן ייקח לנו לאסוף, להקליד וכמה כסף צריך לנושא הזה.

<גלעד סממה: מתוך כלל הפרויקטים של המשרד, אם אני לא טועה, זה הפרויקט היחיד בשנת 2014 שלא צמצמנו את התקציב שלו.

<יצחק דבש: מה התקציב?

<יצחק דבש: אתה יכול להגיד את המספר האבסולוטי?

<גלעד סממה: 2 מיליון ש"ח.

<גלעד סממה: זה הפרויקט היחיד, אם אינני טועה, שלא צמצמנו את התקציב.

אורי אורבך: מהפרויקטים הקיימים.

<גלעד סממה: מהפרויקטים הקיימים.

<גלעד סממה: הבאנו עוד פרויקטים אחרים שמתייחסים.

<גלעד סממה: אל תשכחו שאנחנו המשרד לאזרחים ותיקים.

<גלעד סממה: אנחנו לא מתעסקים רק במורשת ולא מתעסקים רק בהשבת רכוש, אנחנו מתעסקים בעוד המון המון דברים.

<קריאה: שואה.

<גלעד סממה: לא רק שואה.

<גלעד סממה: ממש לא.

<גלעד סממה: להיפך.

<גלעד סממה: המדיניות שלנו היא לכיוון התארכות תוחלת החיים.

<גלעד סממה: עשיש לך פרק זמן כל כך ארוך לאחר גיל פרישה אתה צריך ליצור מוסדות לאזרחים ותיקים.

אמנון כהן: פעילויות.

<גלעד סממה: מוסדות שהם בעצם פעילויות לאזרחים ותיקים שיש להם פרק זמן מאוד מאוד ארוך מרגע גיל פרישה.

<גלעד סממה: לשם אנחנו מכוונים, דרך אגב.

<גלעד סממה: צמצמנו גם פרויקטים שקשורים לשואה.

<גלעד סממה: ביד ושם צמצמתי פרויקטים בחצי.

<גלעד סממה: במקרה הזה לא צמצמנו כי אנחנו מבינים את החשיבות ואנחנו מבינים שהנושא קצת - -

אמנון כהן: גלעד מה הצפי שלך לכמות המאגר?

<גלעד סממה: אני אתן את היעדים שלנו.

אמנון כהן: לא היעדים שלך, אלא צורך קודם כל.

אמנון כהן: מה אתה צופה מתוך מיליון איש שעלו או מיליון 200?

<גלעד סממה: מדובר על 373 אלף איש.

אמנון כהן: אלה התיקים שאתה חושב שנצטרך להקליד אותם?

<גלעד סממה: לא.

<גלעד סממה: לפי דוח הביקורת מדובר על 373 אלף איש.

<לבנה זמיר: שחיים היום, לא שעלו.

<גלעד סממה: אני מתייחס למי שחי היום.

אמנון כהן: אם אנחנו רוצים לטפל בהם מדובר בסכום של 50 מיליון שאפשר לפרוס.

אמנון כהן: אפשר לתת שנה אחת או שנתיים וגומרים את זה.

<גלעד סממה: אפשר.

<גלעד סממה: אם יש את התקציב אפשר, אין ספק.

אמנון כהן: כמה תקציב צריך בשביל להקליד?

<גלעד סממה: בשביל שנקיים פרויקט ברמה שאנחנו מגיעים לכל האנשים או למספר מאוד מאוד גדול אנחנו נזדקק לסכום שהצגנו בפני המועצה המייעצת ואף אושר בוועדה המייעצת.

<גלעד סממה: למשרד אין סכומים כאלה בשביל פרויקט אחד.

<גלעד סממה: הסכום שהקצינו הוא סכום מאוד מאוד גבוה בהתאם לתקציב של המשרד.

<גלעד סממה: אני כן רוצה לומר שלשנה הזאת הקצינו יעדים.

<גלעד סממה: ראיתי את היעדים של שנים קודמות.

<גלעד סממה: אני חושב שהם לא היו ריאליים.

<גלעד סממה: היעדים שהקצינו השנה הם יעדים יותר ריאליים.

<גלעד סממה: אנחנו עדיין מדברים על 3000 טפסים בסוף שנת 2014.

אמנון כהן: תוספת?

<גלעד סממה: תוספת של עוד 3000.

אמנון כהן: תוספת ל-14 אלף?

<גלעד סממה: כן.

אורי אורבך: 14 אלף זה ב-50 שנה.

<קריאה: זו לא מציאה.

<גלעד סממה: משנת 69 עד 2009 יש 14 אלף.

אמנון כהן: היו 21 אלף שנעלמו.

<גלעד סממה: אני לא יודע מה זה 21, אני מכיר 14 אלף.

<שמואל גולן: תתייחס גם לשיטה.

<שמואל גולן: אנחנו בונים איזה מודל שמצפים שיגישו תביעות.

<שמואל גולן: ראית שהעסק הזה נכשל.

<שמואל גולן: רק שלוש מאות ומשהו הגישו.

<שמואל גולן: תתייחס לשיטה שבה אתם הולכים לעשות את האיסוף הזה, כי אחד הדברים שאנחנו מציגים פה זה שהכל מבוסס על תביעות שיגישו התובעים.

אמנון כהן: לא מגישים.

<שמואל גולן: לא מגישים מסיבה כזאת או אחרת.

<גלעד סממה: האיזון.

<גלעד סממה: אני רק אסיים את העניין של היעדים.

<גלעד סממה: מדובר על 3000 לשנה.

<גלעד סממה: הוספנו, בנוסף ל-4 הרשויות של הפיילוט, עוד 10 רשויות.

<גלעד סממה: אני יכול לפרט, אבל אני לא אלאה כרגע.

אמנון כהן: ברשויות האלו שהיו בפיילוט זה התחיל לעבוד?

<גלעד סממה: כן, זה התחיל.

אמנון כהן: אתה רואה קשיים?

<גלעד סממה: יש תקציב.

<גלעד סממה: אני יכול לתת את מספר הטפסים שמולאו עד כה.

<גלעד סממה: ברשויות שהיה בהן פיילוט יש כ-530.

<גלעד סממה: מתוך הטפסים שמולאו - -

אמנון כהן: כמה אתה משלם על טופס שמישהו ממלא?

<גלעד סממה: אנחנו שולחים.

<גלעד סממה: יש לנו את הגוף של יד בן צבי.

<גלעד סממה: הגוף הזה שולח מתנדבים לבתים של האנשים.

<גלעד סממה: אנחנו מפעילים עוד פרויקטים אחרים שיש לנו בתוך המשרד כדי להגיע לאותם אנשים ולמלא את הטפסים.

<גלעד סממה: אפשר למלא את הטופס גם באינטרנט, לא חייבים שמתנדב יגיע.

אמנון כהן: איך הארגונים משתלבים במערכת?

אמנון כהן: איך הארגונים משתלבים בתוך האיסוף?

אמנון כהן: דרך מכון בן צבי או דרככם?

יצחק כהן: מי זה גבע?

<גלעד סממה: גבע שגיא זה אדם שמפעיל את המתנדבים.

<גלעד סממה: הוא עובד עם יד בן צבי.

יצחק כהן: זה outsourcing?

<גלעד סממה: הוא עובד עם יד בן צבי.

<גלעד סממה: זה לא רלוונטי הבן אדם.

יצחק כהן: המשרד האחראי הוא בן צבי.

יצחק כהן: בן צבי העביר את זה ל-outsourcing, מ-Outsourcing לקבלני משנה.

<קריאה: זה לא נכון.

<גלעד סממה: יש כאן נציגים של יד בן צבי שיוכלו להגיד.

<גלעד סממה: אני לא רוצה להיכנס לגופו של אדם.

יצחק כהן: אני רוצה להיכנס.

<גלעד סממה: אתה מוזמן.

<גלעד סממה: הפעילות היא משני הכיוונים.

<גלעד סממה: פעילות אחת היא שליחת מתנדבים דרך פרויקטים של המשרד, דרך יד בן צבי והגוף המבצע.

<גלעד סממה: מגיעים לבתים של האנשים, ממלאים את הטפסים, אחרי זה מקלידים אותם בתוך המערכת.

<גלעד סממה: זה דבר ראשון.

<גלעד סממה: דבר שני הוא שכל אדם, כל בן של עדות המזרח יכול למלא טופס מקוון באינטרנט וזה נשלח ישר למערכת.

אמנון כהן: ישר למערכת של מכון בן צבי?

אמנון כהן: הוא אוסף עכשיו?

<גלעד סממה: בן צבי ושל האתר שלנו.

<גלעד סממה: מהאתר שלנו, של המשרד, אפשר לעשות את זה.

<גלעד סממה: עשינו גם כנסי מורשת, כשהמטרה הייתה לקבל עוד טפסים.

<גלעד סממה: בהחלטה האחרונה מלפני חודשיים ביטלתי את הכנסים האלה כי ראיתי שהאפקטיביות שלהם לא טובה.

<גלעד סממה: איפה שראיתי שיש אפקטיביות הרבה יותר משמעותית זה בהפעלת סטודנטים.

<גלעד סממה: אני לא מדבר על מתנדבים ארעיים.

אמנון כהן: התנדבות אישית.

<גלעד סממה: בדיוק.

<גלעד סממה: הם מקבלים מלגה מסוימת.

אמנון כהן: ישבתם עם משרד החינוך, עם מינהל הסטודנטים?

<גלעד סממה: יש לי התקשרות עם התאחדות הסטודנטים.

<גלעד סממה: כל סטודנט מצליח להגיע ל- 25, 30 אנשים.

<גלעד סממה: זה הרבה יותר אפקטיבי.

<גלעד סממה: ביקשתי להקצות תקציבים דווקא לשם.

אורי אורבך: אנחנו רואים תוצאות.

אורי אורבך: דיברנו על 130 טפסים עד לפני שנה ומשהו.

אורי אורבך: מאז אנחנו מדברים על 530 ויותר .

<גלעד סממה: יש כבר יותר.

<גלעד סממה: יש כבר שש מאות ומשהו.

אמנון כהן: מכון יד בן צבי, איך הפעילות מתבצעת?

אמנון כהן: ממתי התחלתם בפרויקט הזה?

<יעקב יניב: ממארס אפריל שנה שעברה.

אמנון כהן: זה ה-2 מיליון שמוקצה לנושא הזה?

<יעקב יניב: כן.

<יעקב יניב: אני רוצה שנזכור שבסיס החשיבות של הפרויקט הזה זה לא העניין של הרכוש היהודי, אלא הזדמנות לפני שעת האפס או שעת הדמדומים לאסוף חומר ראשוני בסיסי פעם ראשונה במדינת ישראל עבור הדורות הבאים של כל מה שהיה שם.

<יעקב יניב: זה לא רק רכוש.

<יעקב יניב: אנחנו מדברים על רכוש, אבל היו שם חיים - -

אמנון כהן: תרבות, פולקלור, מאכלים, לבוש.

<יעקב יניב: ודאי.

<יעקב יניב: פעם אחת זה למען הדורות הבאים על-מנת להשאיר את זה כמו שצריך.

<שמואל גולן: הבעיה היא שמכון בן צבי, שהוא מכון מחקרי, מתמקד בזה יותר מאשר מתמקד בייעוד הראשוני שהיה.

<יעקב יניב: זאת הנחת יסוד שעדיין דורשת הוכחה.

<גלעד סממה: היא גם מוטעית.

<יעקב יניב: כל מי שמגיש עכשיו לא הופך את זה לפחות חשוב.

אמנון כהן: אתה אומר: על הדרך אני אוסף גם את זה.

<יעקב יניב: זאת הזדמנות אחרונה, יחידה במינה להיכנס לבית ולאסוף את כל המכלול.

אמנון כהן: איך הולך המערך?

אמנון כהן: חבר הכנסת כהן אומר שאתם מפעילים קבלני משנה.

אמנון כהן: איך זה עובד בפועל?

אמנון כהן: מי מגיע למשפחה?

<יעקב יניב: הקמנו מינהלת שלמה אצלנו לפרויקט בסדר גודל כזה.

<יעקב יניב: זה לא פרויקט שעושים אותו על הדרך מהסוג של הפרויקטים הרגילים שלנו.

<יעקב יניב: לשם המינהלת הזאת לקחנו אנשים שאנחנו חושבים שהם טובים בתחומם, שיש להם גם ניסיון מוכח עם קבלות בדברים האלה.

יצחק כהן: חיצוניים?

יצחק כהן: הם outsourcing?

יצחק כהן: הם מיקור חוץ?

<יעקב יניב: הם מקבלים את המשכורת מאיתנו.

<יעקב יניב: נכון שהם לא אנשים שלנו שיושבים ביום יום אצלנו.

<יעקב יניב: בהרבה פרויקטים אנחנו לוקחים פרילנסרים, לא רק בפרויקט הזה, כשיטת עבודה.

<יעקב יניב: כוחותינו מצומצמים.

<יעקב יניב: אנחנו נעזרים במיטב האקדמיה בעניינים אקדמיים.

<יעקב יניב: אנחנו נעזרים במיטב אנשי תפעול או קמב"צות כי יש כאן קטע של לקמב"ץ את הדבר הזה, לארגן אותו, לצאת לשטח, להפעיל מנגנון שלם.

<יעקב יניב: אנחנו לוקחים אנשים שהם מיקור חוץ.

<יעקב יניב: זה בסדר גמור.

<יעקב יניב: אנחנו יודעים לעבוד, יודעים לתפעל אותם.

<יעקב יניב: הם אנשים שלנו כרגע.

<יעקב יניב: כל זמן שהפרויקט קיים ואיש מסוים - אני לא מדבר על איש כזה או אחר - -

יצחק כהן: אני מאוד מעריך את מה שאתם עושים בדרך כלל, אבל יש פה משהו שלא נראה לי.

יצחק כהן: מה שאתה מספר לי זה שלא היה צריך את מכון בן צבי כדי להפעיל מיקור חוץ.

<קריאה: אם המשאבים היו עוברים ישירות למועצות ולפיילוט זה היה מתנהל, לדעתי, יותר טוב.

אמנון כהן: יש חשיבות מבחינת מכון, כי הם מתעסקים בנושא של תיעוד, שימור והדורות הבאים.

אמנון כהן: זה נושא חשוב של איתור רכוש.

אמנון כהן: זה מוסד מחקרי חשוב.

אמנון כהן: אולי בהסתכלות הכוללת יכול להיות שמתבזבז זמן, אבל יכול להיות שבלעדיהם היית עושה את זה פעמיים לטובת אותה אוכלוסייה שהגיעה ממצרים, מלוב ומכל המקומות האלה.

אמנון כהן: אתם בשטח.

<שמעון גואטה: אנחנו עד עכשיו אספנו 90 טפסים.

אמנון כהן: עם איזה עולים אתם מתעסקים?

<שמעון גואטה: כל אפריקה.

<שמעון גואטה: עד אוגוסט נתנו ל-4 סטודנטים יעד של 50.

<שמעון גואטה: הם כבר עושים את העבודה.

<שמעון גואטה: אני מכיר את השטח.

<שמעון גואטה: אני הרבה שנים בשטח.

<שמעון גואטה: אתה מוסר את זה לעוד יעד ולעוד יעד.

<שמעון גואטה: יושבים פה אנשים שמתעסקים עם זה שנים.

<שמעון גואטה: יש פה עמותות שמתעסקות עם זה שנים, מכירים כל אחד בכל יישוב בארץ, בכל מקום מרוחק, בערים.

<שמעון גואטה: צריך לתת להם לעשות את העבודה.

<שמעון גואטה: למה צריך לתת את העבודה לבן צבי שלא מכיר את השטח?

אמנון כהן: בן צבי יכול לרכז.

<שמעון גואטה: הוא יכול לרכז, אבל יש פה אנשים, יש פה עמותות.

<שמעון גואטה: יש פה את כחלון שהוא בקשר תמידי של עשרות שנים.

אמנון כהן: איזה מוזיאון יש לו באור יהודה.

<שמעון גואטה: אם זה מוזיאון, אם זה איראן וכל המקומות.

<שמעון גואטה: הם מתעסקים עם זה שנים.

<שמעון גואטה: אתה רואה אותם בשבתות, בסליחות, בכל דבר.

אמנון כהן: מה אתה רוצה?

אמנון כהן: שעמותות יתעסקו בזה?

<שמעון גואטה: רק עמותות.

<שמעון גואטה: הם מכירים.

<שמעון גואטה: הם מילאו הרבה טפסים.

<זהבה ביטון: לא בכל מקום זה עובד.

יצחק כהן: אדוני היושב-ראש, שלום לכולם.

יצחק כהן: אין ספק על החשיבות של הפרויקט הזה מהרבה היבטים.

יצחק כהן: אחד זה מההיבט המדיני, אחד במו"מ שמתנהל כרגע מול הפלסטינים שמציבים את נושא הפליטים.

יצחק כהן: זו תשובת המשכן מול התביעה הזאת.

יצחק כהן: הכירו בזה האומות המאוחדות, נשיא ארצות הברית, הקונגרס האמריקני.

יצחק כהן: כנסת ישראל חוקקה גם חוק שציינת אותו.

יצחק כהן: אין ספק בחשיבות העניין.

<קריאה: של נסים זאב.

יצחק כהן: כן.

יצחק כהן: אתה, אדוני המבקר, מקבל פה תמונה איך הממשלה עובדת בכזה פרויקט ברמה לאומית ובינלאומית.

יצחק כהן: מדברים על כסף.

יצחק כהן: המשרד לגמלאים זה אינטגרציה של פעילויות של משרדים אחרים.

יצחק כהן: זה משרד עם סך תקציב של 73 מיליון, 75 מיליון של אינטגרציה של פעילויות שלקחו אותם בשביל להקים משרד.

יצחק כהן: לקחו מביטוח לאומי, לקחו מהרשות לניצולי השואה, לקחו מעוד כמה משרדים.

יצחק כהן: הקימו משרד.

יצחק כהן: אדוני, 75 מיליון על פעולות שאפשר לוותר עליהן בהחלטה של שנייה.

יצחק כהן: צריך להחזיר לרשות את הפעילות שלה, להחזיר לביטוח לאומי, לוותר על האינטגרציה הזאת.

יצחק כהן: יש לך 73 מיליון שקל של כפל פעילויות לטובת הפרויקט הזה.

יצחק כהן: שים לב איך זה מתנהל.

יצחק כהן: מעבירים ליד בן צבי – יש לי הרבה כבוד למכון הזה - שלא יודע לעשות את זה.

יצחק כהן: הוא מחפש קבלני משנה.

יצחק כהן: מכיוון שקבלני המשנה לא יודעים לעשות את זה הם מחפשים סטודנטים.

יצחק כהן: אדוני המבקר, זה לא יכול להימשך בצורה כזאת.

יצחק כהן: צריך להפסיק את זה.

יצחק כהן: כסף יש, והרבה.

יצחק כהן: 73 מיליון זה המון כסף.

יצחק כהן: זאת שאלה של סדרי עדיפויות.

יצחק כהן: אפשר שהמשרד המאוד חשוב הזה ייקח על עצמו את המשימה הזאת, שהיא משימה מאוד מאוד חשובה, ייקח גם חקיקה ויאגם את המשאבים שלו מתוך הכספים שיש לו.

אמנון כהן: האוצר יכול להביא איזהmatching מול matching.

יצחק כהן: חבל על הכסף.

אמנון כהן: אז מה אם היית באוצר?

יצחק כהן: אדוני היושב-ראש, אתה לא יורד לסוף דעתי.

יצחק כהן: ישנן פעילויות שהמשרד הזה יכול - -

אמנון כהן: למה להפסיק פעילות חשובה?

<זהבה ביטון: הוא צודק.

יצחק כהן: זה ייכנס אחד בתוך השני.

יצחק כהן: כשהם עושים פעילות שהרשות לניצולי שואה עושה זה לפגוע בניצולי שואה.

אמנון כהן: עזוב, על זה כבר יש החלטה.

אורי אורבך: מה למשל?

אורי אורבך: תן דוגמה.

יצחק כהן: המוקד, לייצר פעילות יש מאין.

אורי אורבך: חבל, היית סגן שר האוצר, יכולת ליישם את ההצעות הטובות.

יצחק כהן: רציתי ליישם אבל מה לעשות שזרקו אותנו מהממשלה.

יצחק כהן: לא רציתם אותנו.

יצחק כהן: יש עוד המון פעילויות שאפשר להחזיר למשרדי האם ויהיה המון כסף לפעילות החשובה הזאת.

יצחק כהן: המשרד יודע לעשת את זה, הוא לא צריך קבלני משנה, הוא לא צריך מכונים.

יצחק כהן: כל אחד פה הוא מכון בפני עצמו, עם ידע עצום ונגישות לאנשים.

יצחק כהן: זה מה שצריך לעשות, ויפה שעה אחת קודם.

<לבנה זמיר: דוח מבקר המדינה התחיל בשנת 1968.

<לבנה זמיר: כבוד היושב ראש יודע כי שלחתי מסמכים.

<לבנה זמיר: בהחלטת ממשלה מ-1957 - -

אמנון כהן: לוי אשכול.

<לבנה זמיר: הוא רק יישם.

<לבנה זמיר: החלטת ממשלה ראשונה ב-29 למארס 1957 בעקבות גירוש של 35 אלף יהודים ממצרים.

<קריאה: מבצע קדש.

<לבנה זמיר: כן, מבצע קדש.

<לבנה זמיר: באותו יום שחיל האוויר הישראלי הפציץ וקרקע את כל חיל האוויר המצרי נאצר השתגע.

<לבנה זמיר: תוך שבוע הוא הכניס לבתי סוהר.

<לבנה זמיר: בתי הספר היהודיים - -

<קריאה: את מדברת על 67.

<לבנה זמיר: לא, על 56, על מבצע קדש.

<קריאה: 56 לא היה.

<לבנה זמיר: הכניסו עשרות אלפי יהודים לבתי ספר כמאסר למשך שבועיים, שלושה, ארבעה, חמישה, תוך מכות רצח.

<לבנה זמיר: לבסוף גורשו 35 אלף יהודי מצרים, לכן התקבלה החלטת ממשלה.

אמנון כהן: לבנה, יש לך את המאגר של מצרים?

<לבנה זמיר: יש לנו רק דבר אחד.

<לבנה זמיר: זה היה הדור של אבא שלי שנפטר מזמן.

<לבנה זמיר: מצאנו החל מ-57, 58, 61 דפים.

<לבנה זמיר: אני בכיתי.

<לבנה זמיר: האנשים האלה מילאו את השורות האלה ביזע ודמעות.

<לבנה זמיר: הם כתבו את השם של מי שהגיש את התיק, את תעודת הזהות, את הסכום שדרשו ואת כתובתם בארץ.

<לבנה זמיר: אין לנו את התיקים.

אמנון כהן: כמה כאלה יש?

אמנון כהן: יש לך 35 אלף?

<לבנה זמיר: לא 35 אלף.

<לבנה זמיר: יש לנו 7000 כאלה.

<לבנה זמיר: בין מספר למספר חסרים מספרים.

<לבנה זמיר: מדובר על 60 שנה.

אמנון כהן: חבר הכנסת איציק כהן דיבר על כך שאתם הגוף, שכל אחד מכם הוא עולם ומלואו בקהילות שלכם.

אמנון כהן: את שליחה של יהודי מצרים.

<לבנה זמיר: הם היו הראשונים.

אמנון כהן: את צריכה לעשות עוד פעם איגום מחדש, לבדוק אולי יש עוד כמה חברים בתוך העמותה שלך, לאסוף את הכל ולהעביר את זה למי שיחליט במשרד.

<לבנה זמיר: אני לא מעבירה.

<לבנה זמיר: אני רוצה לבדוק יחד איתם איפה התיקים.

אמנון כהן: אין בעיה, יצמידו לך איזו שהיא מתנדבת מהאוניברסיטה.

<לבנה זמיר: אצלי החומר צהוב.

אמנון כהן: לבנה, יש לך זמן?

<לבנה זמיר: יש לי זמן.

אמנון כהן: לבנה, את מקבלת מתנדבת מהמשרד.

אמנון כהן: יגידו לך באיזה מקום.

אמנון כהן: אם יגידו לך מכון בן צבי, אז מכון בן צבי.

אמנון כהן: תשבו ביחד.

אמנון כהן: תגמרי את מצרים ולוב.

אמנון כהן: אנחנו לא צריכים היסטוריה.

אמנון כהן: אנחנו רוצים להתקדם מפה והלאה.

<לבנה זמיר: ביולי 57 - -

אמנון כהן: עוד פעם חזרנו לשם?

אמנון כהן: אנחנו עוד מעט ב-2015.

<לבנה זמיר: התיקים האלה לא נמצאים אצלכם, הם נמצאים במשרד החוץ כי משרד החוץ הוציא טופס מיוחד ליהודי מצרים.

<לבנה זמיר: צריך לחפש במרתפים של משרד החוץ.

אמנון כהן: בואי נעשה סדר.

אמנון כהן: על מה שיש אצלך תעברי עם המתנדב או המתנדבת שיתנו לך מהמשרד לאזרחים ותיקים.

אמנון כהן: קודם תמצי את מה שיש לך ביד, אחר כך משרד החוץ שיושב בוועדת שרים ישלחו לך נציג או ידאג שכל מה שיש, במרתפים יגיע.

אמנון כהן: כל מה שיש במרתפים של משרד המשפטים, אם עדיין יש משהו, יגיע.

אמנון כהן: קודם את מה שיש לך ביד כרגע.

<לבנה זמיר: ביקשתי פגישה עם מר סממה לפני שבועיים אצל איילת, אבל היא אמרה "לא, אין לו זמן עכשיו".

<לבנה זמיר: יש עוד נקודה מאוד מאוד חמורה חוץ מהאובדן של 7000 תיקים.

<לבנה זמיר: מישהו אמר שהוא לא יודע על ה-7000 תיקים.

<לבנה זמיר: אני יודעת.

<לבנה זמיר: בפגישה עם ההיסטוריון מרטין גילברט שסידרתי לאורלי רכימיאן וליעל יעקבי הוא שאל כמה תיקים יש.

<לבנה זמיר: הם אמרו שיותר מ-21 אלף תיקים.

<לבנה זמיר: אמרתי שאני יודעת כמה של מצרים יש אבל שיגידו הם.

<לבנה זמיר: הם אמרו שיש 7000 תיקים של יהודי מצרים, זאת אומרת, שליש.

<לבנה זמיר: אלה נעלמו.

<לבנה זמיר: יודעים איך הם נעלמו.

<לבנה זמיר: יעל יעקובי לא עברה למשרד הוותיקים.

<לבנה זמיר: צריך לקרוא לה שתבוא.

<לבנה זמיר: הגברת הזאת נמצאת לא רחוק.

<לבנה זמיר: זה כתוב בדוח.

אמנון כהן: יש שם עוד חדר, לא שמת לב.

אמנון כהן: במשרד המשפטים יש עוד חדר.

אמנון כהן: יש שם מלא תיקים.

<לבנה זמיר: אני אתן למשרד את הכל.

<לבנה זמיר: מה שכתוב בדוח זה שהעובדת הזאת היא היחידה שידעה איך למחשב את התיקים.

<לבנה זמיר: היא פוטרה, לכן ה-7000 האלה.

<לבנה זמיר: אורלי רכימיאן אמרה בפגישה השנייה עם אזולאי שהלכו לאיבוד כמה תיקים.

<לבנה זמיר: חשבנו שמדובר בכמה תיקים.

<לבנה זמיר: לא ידענו שמדובר ב-7000.

<לבנה זמיר: מאשימים פה את הפקידות הבכירה.

<לבנה זמיר: ממשלה זו פקידות בכירה מאוד.

<לבנה זמיר: אי אפשר להאשים רק את הפקידות מפני שאם מלמעלה לא באה ההנחיה הנכונה - - בנייר עבודה ראשון אצל אזולאי היה רכוש ותביעות רכוש.

<לבנה זמיר: בישיבה השנייה היה כתוב בנייר העבודה מורשת.

<לבנה זמיר: כשביקשתי שיבנו לנו מוזיאון ליהודי מצרים איציק אמר לי: "לבנה, תשתקי, תתביישי לך, אתה מוותרת על הרכוש בשביל מוזיאון?

<לבנה זמיר: " אתה זוכר את זה, איציק.

<לבנה זמיר: שאלתי איפה נעלם הנושא של תביעת רכוש, מדברים על העניין של מורשת.

<לבנה זמיר: קיבלו הוראה מגבוה לעבור למורשת.

<לבנה זמיר: אין בעיה.

<לבנה זמיר: לא להאשים את הפקידות.

<לבנה זמיר: במצרים יש את סעיף 8 לחוזה השלום על כך שמדינת ישראל הסכימה לדרוש את הרכוש של יהודי מצרים.

<לבנה זמיר: הוא נאמד בעשרות מיליארדי דולרים.

<לבנה זמיר: מדינת ישראל סירבה עד היום.

<לבנה זמיר: יש לי לגבי אבי והדור של אבי תיק שהם מבקשים להיפגש עם השר הזה, עם הנשיא הזה.

<לבנה זמיר: לא דורשים את הרכוש שלנו.

<לבנה זמיר: רוצים להתקזז.

<לבנה זמיר: ציפי ליבני ממשיכה.

<לבנה זמיר: היא אמרה לי שאין קשר בין פליטים פלסטינים ליהודים יוצאי מדינות ערב.

<לבנה זמיר: היא אמרה את זה מול פרלמנטרים זרים שהיו בעד ישראל.

<לבנה זמיר: היא ענתה את זה קבל עם ועדה.

<לבנה זמיר: מאיר היה לידי והקליט את זה.

<לבנה זמיר: זה אומר שאנחנו לא נקבל את הרכוש שלנו.

<לבנה זמיר: היא אמרה שאנחנו מכשול לשלום.

<לבנה זמיר: זה בא מגבוה.

אורי אורבך: כשאני אנהל את המו"מ - -

אמנון כהן: אתה יושב בממשלה כזאת שאומרת שאין?

אורי אורבך: נברר את העניין עם שרת המשפטים.

<לבנה זמיר: זה משנת 1979.

אמנון כהן: אנחנו נדרוש.

אורי אורבך: אגב, יש הסכם שלום עם מצרים.

<לבנה זמיר: אני מצטערת שאני מקלקלת את ההומור, אבל אנחנו הולכים לדרוש ועדת חקירה למה מדינת ישראל איננה דורשת את הכסף שמגיע לי.

<לבנה זמיר: אני נולדתי במצרים, זה כסף שלי.

<מאיר כחלון: אני רוצה לעשות קצת סדר עם עצמי.

<מאיר כחלון: אני רוצה לברך את כל הנוכחים כאן שהגיעו.

<מאיר כחלון: אני רוצה לשלוח שתי ברכות חשובות.

<מאיר כחלון: א', לנסים זאב שאיננו איתנו.

אמנון כהן: הוא איתנו.

אמנון כהן: הוא לא הלך.

אמנון כהן: הוא בחו"ל, בשליחות.

<מאיר כחלון: אני אומר שאני שולח לו את הברכה, כי יחד איתו הובלנו מהלך.

<מאיר כחלון: כשהתקבלה החלטת כנסת ישראל על נושא של זכויות יהודי ארצות ערב, החליטו שכל הנושא של טיפול בזכויות יהודי ארצות ערב עובר למשרד הגמלאים.

<מאיר כחלון: קבעו תקציב בממשלת ישראל.

<מאיר כחלון: אמרו 10 מיליון לפעילות של משרד הגמלאים, 8 מיליון לנושא של הטיפול בשואה, 2 מיליון לנושא של יהודי ארצות ערב.

<מאיר כחלון: זה התקציב לפני 4 שנים, לפני הממשלה הזאת.

<מאיר כחלון: אחר כך העסק התחיל להתגלגל במשרד לגמלאים והתעסקו בדברים אחרים.

<מאיר כחלון: הארגונים ניסו לקחת על עצמם ולעשות.

<מאיר כחלון: אמרו: רגע, הארגונים מאורגנים או לא מאורגנים?

<מאיר כחלון: אנחנו מאורגנים.

<מאיר כחלון: אין ארגון כאן שאין לו ניהול תקין, שאין לו רישום עמותות.

<מאיר כחלון: כולם עושים בהתנדבות ודואגים לקהילות שלהם.

<מאיר כחלון: יכלו להגיע לכולם.

<מאיר כחלון: אני שמח ואני מברך את מבקר המדינה על כך שמהישיבה הקודמת נערך דיון.

<מאיר כחלון: הוא עשה עבודה וחרש ובדק.

<מאיר כחלון: הוא הוכיח את התוצאות.

<מאיר כחלון: אנחנו רואים את התוצאות.

<מאיר כחלון: גם היום אומר מבקר המדינה: אתם לא שמים לנושא הזה את המשקל.

<מאיר כחלון: אנחנו מדברים על הרכוש הקהילתי והרכוש הפרטי שנשאר בארצות ערב .

<מאיר כחלון: אנחנו נותנים כלים למדינת ישראל בוויכוח העקרוני במו"מ לשמוע מה הפלסטינים טוענים – אני קורא להם ערבים שגרו כאן - שהם רוצים מול מה שאנחנו רוצים.

<מאיר כחלון: אתם יודעים שבמדינת ישראל ערבים פלסטינים או ערבים שגרים כאן

<מאיר כחלון: קיבלו כספים ועשו רישום אישי עם הנוער שלהם, עם הנשים שלהם בכל מקום במדינת ישראל איפה שגרו ערבים, איפה שיש להם בית, איפה שיש להם אוהל, איפה שיש להם באר.

<מאיר כחלון: אלי התקשר פרופסור מאוניברסיטת בר אילן .

<מאיר כחלון: הוא אמר: "אני עושה מחקר על אזור לוד רמלה ואמרו לי שאתה גר באחיסמך.

<מאיר כחלון: תגיד לי, היו 3 בארות באחיסמך?

<מאיר כחלון: " כששאלתי אותו מי הוא, הוא אמר: "אני פרופסור שעושה מחקר".

<מאיר כחלון: כששאלת למי המחקר, הוא אמר: "לי חשוב לדעת אם באמת היה".

<מאיר כחלון: אמרתי שלא היה שום דבר.

<מאיר כחלון: הצליל דיבר אלי.

<מאיר כחלון: יש עמותות שקמות לעזור לפלסטינים, על-מנת לתת להם את מה שמגיע להם.

<מאיר כחלון: למה לא מגיע ליהודי ארצות ערב שהשאירו מיליארדים ברכוש פרטי, ברכוש ציבורי?

אמנון כהן: מגיע ב-100%.

אמנון כהן: אין ויכוח.

<מאיר כחלון: אני רוצה ברשותכם לקרוא מילה במילה את מה שהכנו לעיתונות ולוועדה הזאת, כי זה הולך לפרוטוקול.

<מאיר כחלון: מרכז הארגונים של יהודים יוצאי מדינות ערב ואיראן מבקש לחזק את מבקר המדינה על עבודתו הנאמנה בצורך בהכרה בזכויות ההיסטוריות של פליטים יהודים יוצאי ארצות ערב ואיראן כתנאי הכרחי לשלום אמת במזרח התיכון.

<מאיר כחלון: מתוך חוות דעת של מבקר המדינה: מאגר מידע על פליטים יהודים מארצות ערב ומאיראן: "חובתה וזכותה המסורית, ההיסטורית והמשפטית של המדינה כלפי אזרחי וכלפי בני העם היהודי היא להבטיח את זכויותיהם.

<מאיר כחלון: " ראשי הארגונים של יהודים יוצאי מדינות ערב ואיראן דורשים ותובעים מהממשלה והכנסת: לקדם החלטת ממשלה והחלטת כנסת שמאמצת את עבודת המטה המקיפה של המטה לביטחון לאומי ושל דוח מבקר המדינה (כולל סעיף הנוגע לתקציבים) בנושא הפליטים ממדינות ערב ולהקים ועדת שרים לפיקוח על יישומה.

<מאיר כחלון: לפעול לאיסוף נתונים ותיעוד הרכוש של יהודי ערב ואיראן, באופן שיאפשר את אומדן הרכוש הפרטי והקהילתי ועל בסיס הרעיונות שנמצאים בנייר המטה שהוזכר לעין.

<מאיר כחלון: לאלמנט הזמן בסוגיה זו יש חשיבות קריטית , כיוון שהוא מבוסס על הזיכרון של אנשים מבוגרים.

<מאיר כחלון: לחקור את היעלמות אלפי טפסים שהועברו למשרד המשפטים בעבר ואת המסקנות החמורות של דוח מבקר המדינה כלפי המשרד לאזרחים ותיקים ומכון בן צבי ולשקול הקמת ועדת חקירה ממלכתית לנוכח חומרת הממצאים.

<מאיר כחלון: לפעול להקמת קרן בינלאומית במתווה קלינטון וברוחה יזומה הסעודית ועל בסיס סעיף 8 של הסכם השלום עם מצרים.

<מאיר כחלון: קרן שמצד אחד תוביל לפירוק 58 מחנות הפליטים ואזרוחם בארצות מושבם ובמקביל תאפשר פיצוי על הרכוש הרב של יהודי מדינות ערב ואיראן (שהיה גבוהה משמעותית מזה של הפלסטינים).

<מאיר כחלון: לפעול להקמת מוזיאון בסגנון "יד ושם" להנצחת מאות הקהילות היהודיות שהתקיימו ברחבי צפון אפריקה, המזרח התיכון והמפרץ הפרסי במשך יותר מ-2500 שנים, כ-1000 שנים לפני ייסוד האסלאם ושנים רבות לפני ייסוד מדינות ערב.

<מאיר כחלון: למסד יום זיכרון לאומי שינציח לדורות את העובדות ההיסטוריות ואת סבלם של היהודים יוצאי מדינות ערב ואיראן.

<מאיר כחלון: לחזק את הפעילות ה מחקרית במרכזי מחקר כגון יד בן צבי, אוניברסיטאות, בית התפוצות, ובמכוני מחקר קהילתיים, וכדומה.

<מאיר כחלון: לפעול ליצירת איזון במערכת החינוך בכל הנוגע לסיפור ההיסטוריה של יהודי מדינות ערב ואיראן למול ההיסטוריה של יהודי אירופה (מדוע כמעט כל ילד בישראל לומד על פרעות קישינב שבהן נרצחו 49 יהודים, אך כמעט אף ילד לא לומד על הפרהוד, או על הפוגרומים בעדן, בטריפולי, במרוקו ורדיפות רבות אחרות ברחבי העולם המוסלמי?).

<מאיר כחלון: להמשיך לקדם פעילות הסברה בינלאומית במסגרת משרד החוץ, הקונגרס היהודי העולמי, JJAC, ו- WJC, כולל חקיקה בינלאומית דומה לחקיקה האמריקאית.

<מאיר כחלון: ראשי הארגונים דורשים לחדד שהעלאת סוגיית הפליטים היהודים לסדר היום הלאומי והבינלאומי הינו אבן פינה בלגיטימיות של מדינת ישראל כמדינה יהודית, ציונית ודמוקרטית באזור שהוא במרביתו המוחלט מוסלמי.

<מאיר כחלון: באזור שרובו עדיין משוכנע שישראל היא תולדה של פרויקט קולוניאליסטי מערבי מבלי להכיר את העובדות ההיסטוריות אודות הנוכחות היהודית המסיבית בכל המרחב לאורך אלפי שנים.

<מאיר כחלון: אני מבקש לחקור את היעלמות אלפי הטפסים שהועברו למשרד המשפטים בעבר ואת המסקנות החמורות של דוח מבקר המדינה כלפי המשרד לאזרחים ותיקים ומכון בן צבי, לשקול ועדת חקירה ממלכתית לנוכח חומרת המאמצים.

<מאיר כחלון: המשרד לאזרחים ותיקים עושה כמיטב יכולתו.

<מאיר כחלון: בכסף הקטן שנתנו לו הוא לא יכול לעבוד.

<מאיר כחלון: אם תתנו לו תקציב הוא יעשה עבודה.

אמנון כהן: כמה מאגר יש לכם?

אמנון כהן: יש לכם מאגר של לובים?

<מאיר כחלון: בטח שיש.

אמנון כהן: אתה יכול להעביר את זה למשרד?

<מאיר כחלון: העברתי לפני שנתיים ו-3.

אמנון כהן: אין לך עוד?

<מאיר כחלון: יש לי העתקים לכל דבר.

אמנון כהן: לא העתקים.

אמנון כהן: יש רישום?

<מאיר כחלון: יש לנו רישום.

<מאיר כחלון: 3800 תיקים של יהודי לוב שהיו במשרד המשפטים נעלמו.

אמנון כהן: הוא קיבל או לא קיבל?

<מאיר כחלון: יש לי הוכחות.

<מאיר כחלון: יעל אמרה לי את זה , לא מישהו אחר.

אמנון כהן: כבוד המנכ"ל הנוכחי של המשרד לגמלאים ואזרחים ותיקים היה באחד התפקידים הבכירים ביותר במשרד המשפטים.

אמנון כהן: הוא מכיר את כל החדרים שם.

אמנון כהן: הוא מכיר גם חדרים צדדיים.

אמנון כהן: יכול להיות שלא הלך לאיבוד כי דברים לא הולכים לאיבוד.

אמנון כהן: אם אין את מה שהם שלחו - יש להם תיעוד על מה שהם שלחו – אנחנו נשקול לעשות ועדת חקירה.

אמנון כהן: אולי יימצא.

<מאיר כחלון: אני לא מדבר רק על יהודי לוב.

אמנון כהן: על הטפסים.

<מאיר כחלון: אני רוצה שהדברים יהיו ברורים.

<מאיר כחלון: אני מדבר בשמם של כל הארגונים שהם תחת הכותרת של מרכז הארגונים.

<מאיר כחלון: אנחנו יושבים בינינו ודנים.

<מאיר כחלון: הקונגרס היהודי העולמי משתף איתנו פעולה, עוזר לנו בהרבה דברים.

<מאיר כחלון: אנחנו פנינו למשרד החוץ.

<מאיר כחלון: משרד החוץ עוזר לנו בעניינים.

<מאיר כחלון: גם השר היום רוצה לשתף פעולה ולעשות, אבל יש דברים שקשורים בתקציב.

<מאיר כחלון: ממשלת ישראל לא נתנה את המשקל הדרוש לעניין הזה.

<מאיר כחלון: אומרים: המשרד לאזרחים ותיקים.

<מאיר כחלון: המשרד לאזרחים ותיקים לא מסוגל במגבלות שלו, בתקציבים שלו לעשות את זה.

אמנון כהן: ניקח את זה למשרד המשפטים בחזרה.

<זהבה ביטון: אנחנו נמצאים בפיילוט.

<זהבה ביטון: אצלנו זה פשוט לא עובד.

<זהבה ביטון: אני מצטערת לומר, אבל אצלנו זה לא עובד.

אמנון כהן: מה זאת אומרת "לא עובד"?

<זהבה ביטון: "לא עובד" אומר במילים הפשוטות שאנשים לא רוצים לראיין.

<זהבה ביטון: אין מתנדבים שיראיינו.

<זהבה ביטון: אין מרואיינים שהסבירו להם את זה כמו שצריך.

<זהבה ביטון: אין כוח אדם לזה.

<זהבה ביטון: נכון , בית צבי שותף, אבל בתכל'ס לא קורה כלום.

<זהבה ביטון: אני שומעת פה את כל התקציבים ופשוט נדהמת.

<זהבה ביטון: אפשר היה לקחת סוקרים מכל התקציבים שמסתובבים פה ולשלוח אנשים.

<זהבה ביטון: אצלנו, חבר'ה, זה לא עובד.

<זהבה ביטון: אני לא אמורה לארגן את כל הרשימות.

<זהבה ביטון: אנחנו לא אמורים לארגן את כל רשימת השמות.

אמנון כהן: מה זה הפיילוט שלקחתם על עצמכם?

<זהבה ביטון: הכניסו אותנו לתוך הפיילוט.

אמנון כהן: מה ביקשו?

<זהבה ביטון: הסכמנו להיות בפיילוט.

<זהבה ביטון: ביקשו שניקח מתנדבים, אבל אין מתנדבים.

<זהבה ביטון: איפה עוזרים לנו פה?

<אריה שמש: בעבר התעלמו ולא אפשרו בכלל שהדבר הזה יובא בחשבון או יועלה על סדר היום.

<אריה שמש: היום, אחרי שהנושא עלה לסדר היום, מדובר על תקציב של 2 מיליון שקל.

<אריה שמש: מי שצריך למחשב, לסקור, למלא טפסים ולייצר דוחות כפי שצריך להיות ברמה נאותה צריך להיות מקצוען.

<זהבה ביטון: נכון מאוד.

<אריה שמש: אם לא, זה דבר שייערך המון זמן ובסוף נבכה בכייה לדורות שהרבה מהעבודה הזאת הלכה לטמיון משום שהיא לא מולאה נכון ולא נעשתה כפי שצריך.

<אריה שמש: אני במקצועי משנת 51 איש מחשבים וטכנולוגיה.

<אריה שמש: קיבלתי את פרס קפלן בשנת 88 יחד עם שותפי על מחשוב אלפי פרויקטים לניהול וקידום הניהול במדינת ישראל.

<אריה שמש: אני לא אדבר על עצמי.

<אריה שמש: אני חוזר לנושא.

אמנון כהן: תמחשב את הדברים, את המשפחות.

<אריה שמש: זה נכון, צריך לעשות את זה.

אמנון כהן: אתה מומחה.

<אריה שמש: אני יודע.

<אריה שמש: איפה אני ואיפה כל המערכות?

<אריה שמש: מישהו בא אמר לי: בוא תיקח ליד תקציב, יש לך אנשים?

<אריה שמש: אין לי בעיה לנהל את זה.

אמנון כהן: תבוא לגלעד, הוא יושיב אותך עם סטודנט.

<אריה שמש: ביהדות עיראק הייתה יוזמה ברוכה, מסודרת.

<אריה שמש: מולאו כמה אלפי טפסים.

<אריה שמש: עד 65 מולאו בין 15 ל-20 אלף.

<אריה שמש: אני בעצמי לפני 4 ו-5 שנים סיפקתי לאותה רכימי 10 טפסים.

<אריה שמש: זה דורש עבודה למלא טפסים.

<אריה שמש: זה לספר סיפורים עם כל הצאצאים והילדים.

<זהבה ביטון: המתנדבים לא יודעים למלא אותם.

<אריה שמש: אומרים עכשיו שהכל נעלם?

<אריה שמש: אלוהים אדירים, לא ועדת חקירה, אלא ממשלת ישראל צריכה לקום ולראות מה קרה.

<אריה שמש: מישהו העלים את זה, מישהו דחף את זה הצידה.

<אריה שמש: לא ייתכן.

אמנון כהן: באיזה מקום שמו.

<אריה שמש: רכימי והבוס שלה ז'אן קלוד נידם אמר לי שהכל נקלט ונמצא במחשב, אין מה לדאוג.

<אריה שמש: מדובר בדברים שנעשו לאחרונה, נקלטו ונמצאים במחשב.

<אריה שמש: מה, הקובץ נזרק?

<אריה שמש: האם שרפו את המחשב?

<אריה שמש: האם בין מיניסטריון למיניסטריון הכל נעלם?

<אריה שמש: יש במרכז מורשת יהדות בבל, שזאת פעולה ברוכה של מרדכי בן פורת שהיה היושב-ראש והיום הנשיא, רשימה של כל הציוד, של כל הנכסים הציבוריים של יהדות עיראק – בתי כנסת, בתי ספר, משרדי קהילה וכיוצא באלה ששווים הציבורי, לפי המיקום שאני יודע בעיראק, הוא בסדר גודל של בין 10 ל-20 מיליארד.

<אריה שמש: אני לא מדבר על יהדות עיראק שהייתה בין העשירות ביותר במזרח התיכון.

<אריה שמש: אשתי הייתה ממשפחה מאוד מאוד עשירה.

<אריה שמש: היה להם בעיראק 2000 דונם.

<אריה שמש: כשהיינו בעיראק השטח לא היה שווה כלום.

<אריה שמש: יכולת לקנות וילה ב-100 אלף לירות או ב-150 אלף ליורת.

<אריה שמש: היום דונם עולה 5 מיליון דולר .

<אריה שמש: למה?

<אריה שמש: משום שהמקום הפך להיות המקום המרכזי ביותר.

<אריה שמש: אלה דברים שקיימים היום.

<אריה שמש: צריך תקציבים גדולים יותר ולפעול הרבה יותר מהר.

אמנון כהן: יש לך מאגר?

<אריה שמש: יש לי את קובץ כל יהדות עיראק שעלתה.

אמנון כהן: אתה יכול להעביר את זה בדיסק און קי לגלעד סממה?

<אריה שמש: כן.

אמנון כהן: בדיון הבא אני רוצה לשמוע.

<אריה שמש: שר הפנים יכול להעביר את זה.

<אריה שמש: משרד הפנים יכול לתת לכם.

<חיים גיוזלי: יש לבית התפוצות מאגר נתונים שמכיל סוגי תוכן שונים, ביניהם גם מידע על אנשים ועל משפחות.

<חיים גיוזלי: במאגר הזה מתועדים מאות אלפי יהודים יוצאי ארצות ערב ואיראן.

<חיים גיוזלי: חלקם תושבי מדינת ישראל, חלקם אנשים שגרים בחו"ל, חלקם אנשים שחיים איתנו היום, חלקם אנשים שכבר נפטרו.

<חיים גיוזלי: המאגר הזה יכול לשמש משלים לכל המאגר של התביעות כי אפשר לזהות את האנשים, אפשר לדעת מי היה קרוב של מי, מי היה הבן של מי, מתי נולד, מתי נפטר ומה קרה עם אנשים ספציפיים.

<שמואל גולן: זה לא רכוש.

<חיים גיוזלי: זה לא רכוש.

<חיים גיוזלי: משתמשים במאגר הזה גם למטרות רכוש.

<חיים גיוזלי: אנשים מכל העדות פונים אלינו ומבקשים מידע כדי לאתר רכוש בארץ ובעולם.

<חיים גיוזלי: יש עוד מידע שקיים במאגר הזה ויכול להשלים.

<חיים גיוזלי: מדובר במידע תיעודי חזותי.

<חיים גיוזלי: יש תצלומים של מבנים, של בתי כנסת, של בתי ספר, של אנשים, של פעילויות, של מועדונים, של ארגונים שהיו פעילים בכל אותן ארצות.

אמנון כהן: זה יכול להיות בסיס כלכלי לטובת המסמך.

אמנון כהן: כבודו מכיר את מנכ"ל המשרד לאזרחים ותיקים?

<גלעד סממה: לא רק שאנחנו מכירים, יש לנו גם פרויקטים.

אמנון כהן: תעבירו בבקשה נתונים כמה שאפשר כי הם צריכים לבנות כרגע תשתית כלכלית לגברת ציפי ליבני שהולכת למו"מ, כדי שתדע על כמה מיליארדים מדובר במידה ועושים החלפה של אינפורמציה ושל דברים.

<נילי אבן חן: אנחנו פה 40 שנה עם החלטות אבל בלי יישום, עם כספים ובלי תוצאות.

<נילי אבן חן: אני חושבת שאם מישהו היה מסתכל על הדיון הזה מבחוץ, אז מדינת חלם הייתה מקבלת פרס על התנהגות ראויה לעומת מה שאנחנו מרגישים שקורה פה.

<נילי אבן חן: בחישוב מאוד מאוד גס מדובר על 2 מיליון שקלים.

<נילי אבן חן: בסכום המועט הזה שניתן יחסית לטפסים שהצליחו להעלות - נניח שהגיעו ל-500, למרות שהדוח מדבר על 200 - מדובר ב-4000 שקלים לטופס.

<נילי אבן חן: אני חושבת שאין פרויקטור שלא היה מוכן לקבל 4000 שקלים לטופס בשביל להעלות את הטפסים האלה.

<נילי אבן חן: אחת ההחלטות הראשונות של הוועדה הזאת צריכה להיות לאיפה נעלמו ה-2 מיליון שקלים.

<נילי אבן חן: לא ייתכן 4000 או 5000 שקלים לטופס, כשאנחנו רואים שהטפסים האלה בקושי יכולים לעלות למחשבים.

<נילי אבן חן: בוא נראה מי קיבל את הכסף הזה, את 2 המיליון ואת הכספים הנוספים.

<זהבה ביטון: ממש נכון.

<נילי אבן חן: חשוב מאוד להציף מי זכה בכספים האלה.

<נילי אבן חן: עם כל הכבוד למכון בן צבי - -

<זהבה ביטון: בחולון מולאו רק 20 טפסים.

<נילי אבן חן: מכון בן צבי הוא מכון חשוב ומכובד.

<נילי אבן חן: לא בטוח שמכון מחקר זה המקום המתאים לצרכים האלה.

<נילי אבן חן: זו נקודה ראשונה.

<נילי אבן חן: התנועה לאיכות השלטון מטפלת בנושא החל מ-2009 עם מכתבים, עם בקשות למבקר המדינה, עם בקשות לוועדה לביקורת המדינה.

<נילי אבן חן: אנחנו נמצאים פה בוועדות.

<נילי אבן חן: לפני הדיון הזה עברתי על הפרוטוקול שהיה כמעט לפני שנתיים, ביולי 2012.

<נילי אבן חן: נציגי הארגונים נשארו אותם נציגים, הארגונים עצמם אותם ארגונים.

<נילי אבן חן: מי שהתחלף זה יושב-ראש הוועדה, המשרד.

אמנון כהן: יש לנו המשכיות.

<נילי אבן חן: זה לא המשכיות.

<נילי אבן חן: הייתי שמחה לבשר שיש פה המשכיות.

<נילי אבן חן: אפשר לקחת את הפרוטוקול שהיה לפני כמעט שנתיים ולשכפל אותו עכשיו.

<נילי אבן חן: יש הבטחות, אמירות והצהרות.

<נילי אבן חן: הכל נכתב פה.

<נילי אבן חן: דיברו על הפיילוט, על הישועה שתהיה לפרויקט הזה.

אמנון כהן: היה פיילוט ב-3 ערים.

אמנון כהן: עכשיו יש ב-10.

<זהבה ביטון: אבל הפיילוט לא הצליח.

<נילי אבן חן: אני מדברת על תוצאות.

אמנון כהן: בחולון לא הצליח, אבל במושב שלהם הצליח.

<קריאה: זה הכל יחסי.

אורי אורבך: איך בחולון רק 20, 30 טפסים, כשבמועצה הרבה יותר קטנה מחולון יש 90?

<זהבה ביטון: נכון.

<זהבה ביטון: איך באמת?

<נילי אבן חן: זה קשור גם לעבודה של צוות.

אורי אורבך: זה קשור למי שעושה את העבודה.

<זהבה ביטון: ממש לא

<נילי אבן חן: השאלה אם מבססים את זה על מתנדבים.

<נילי אבן חן: אם רוצים שיתקיים פה משהו ולא נהיה פה עוד שנה או עוד חצי שנה כשכל האנשים האלה יעברו מהעולם ונצטרך לעשות דוח מבקר המדינה על למה לא בוצע משהו, אני חושבת שצריך להיות פה דיון קבוע בתחילת כל חודש כדי לראות מה נעשה.

<נילי אבן חן: ב-2012 דיברו על מעקב של הוועדה לביקורת המדינה כל 3 חודשים.

<נילי אבן חן: זה לא קרה.

<נילי אבן חן: אני חושבת שצריך להיות דיון קבוע כל חודש, רק אז, אולי, מחויבות הדיווח תהיה כזאת שאנשים יתביישו חודש אחרי חודש לבוא ולהגיד שלא התקיים שום דבר.

<נילי אבן חן: יכול להיות שכשיתחלפו הפרסונות התוצאות יהיו כאלו שבשמחה יבשרו על התקדמות.

<נילי אבן חן: ללא מחויבות של דיווח וללא בקרה אינטנסיבית, כמי שמלווה את זה 5 שנים, שום דבר לא יקרה.

אמנון כהן: האם יש דיונים באוצר?

אמנון כהן: לא מדובר פה על למשוך את הנושא הזה הרבה שנים.

אמנון כהן: צריך לעשות מן הוראת שעה כזאת או אחרת לשנה, שנתיים, להתכנס עם אותו סכום שאתה משער לגבי כך וכך משפחות.

אמנון כהן: אתה מכפיל במכפלות.

אמנון כהן: בסוף צריך להשקיע את זה.

אמנון כהן: מדובר באנשים שנהיים פחות ופחות.

אמנון כהן: אולי בשיתוף פעולה עם כמה משרדים ובאיגום משאבים כאלה או אחרים נעבוד 3 שנים ממוקד בפרויקט הזה, נפיק לקחים מהפיילוט שהיה, איפה יש קושי, מתנדבים, לא מתנדבים.

אמנון כהן: צריך לראות איפה זה עובד, איפה זה לא עובד.

אמנון כהן: המטרה להתלבש על זה.

אמנון כהן: אז יש לך הכל ממוחשב, הכל מסודר.

אמנון כהן: יש לך גם בסיס למו"מ.

אמנון כהן: איך משרד האוצר רואה את זה?

<גיא הרמתי: יש כמה בעיות שעלו, לפחות מהאספקט שלנו, בכך שהפרויקט הזה לא יצא דה פקטו לפועל.

<גיא הרמתי: דבר ראשון מדובר על הסכום הראשוני שמשרד הגמלאים ביקש לצורך העניין הזה, שהוא סכום של 50 מיליון שקל.

<גיא הרמתי: זה סכום גבוה כמעט בכל קנה מידה.

<קריאה: לכמה שנים?

<גיא הרמתי: לכל הפרויקט.

<גיא הרמתי: קנה מידה אחד הוא קנה מידה של תקציב הפעולות של המשרד, שהוא היום שבעים ומשהו מיליון שקל.

<גיא הרמתי: מדובר בשיעור גידול אסטרונומי.

אמנון כהן: זה לא - -

אורי אורבך: זה לא לשנה, זה ל-5 שנים.

<גיא הרמתי: מדובר בהרחבת פעילות.

אורי אורבך: זה ביחס ל-750 - -

אמנון כהן: גיא, אנחנו לא מסתכלים כרגע על התקציב הכולל של המשרד.

אמנון כהן: אנחנו רוצים למקד את הפעילות הזאת.

אמנון כהן: יכול להיות שזה יהיה כל התקציב השנתי של המשרד, אני לא יודע, צריך לבחון את זה.

אמנון כהן: אתה יכול להגיד: שמע, אני אוצר.

אמנון כהן: אני לא נותן סתם כסף אלא פר ביצוע.

אמנון כהן: תגיד כמה עולה טופס, תתמחר ואז תגיד: לפי כך וכך טפסים שתביא לי תקבל תקציב.

אמנון כהן: אתה נותן לו לעבוד לפי לוח הזמנים שלו.

אמנון כהן: הוא יאסוף לך.

אמנון כהן: אתה פעם ברבעון תשלם.

<גיא הרמתי: לא נכון לגלגל נושא כזה, שהוא נושא מקצועי שבשבילו יש משרדי ממשלה, לאוצר על-מנת שייחשב ויגיד כמה הוא מוכן לתת לזה, כמה הוא מוכן לתת לזה.

<גיא הרמתי: בסופו של דבר, יש המון המון דרישות, המון המון בקשות, המון המון יוזמות באותו תחום.

<גיא הרמתי: בגלל זה מכבדים את סדרי העדיפויות של המשרד הרלוונטי ואומרים: יש לכם תוספת תקציב, תעשו עם זה בהתאם לסדרי העדיפויות שלכם.

<קריאה: רוצים שלום או לא רוצים שלום?

<גיא הרמתי: רק לשנת 2014, לא ל-5 שנתי, המשרד קיבל 16 מיליון שקל תוספת לשימוש לפי נקודת ראותו.

<גיא הרמתי: אם חושבים שזה סכום שנכון להשקיע בו 50 מיליון וקיבלתם 16 מיליון שקל בלי שצבעו לכם אותם, בניגוד למשרדים אחרים שבהם התוספות צבועות כמו במשרד הרווחה למפגרים, לנכים וכו', אז דווקא הגמישות הזאת והסכום הגדול הזה באופן יחסי לשנה אחת צריך להראות נכונות שהמשרד מפנה לכיוון הזה, לנושא הזה ומראה תוצאות בשטח.

<גיא הרמתי: לא רק 2 מיליון, אלא 2 מיליון שיביאו תוצאות בשטח.

<גיא הרמתי: עוד הערה אחת של טיימינג שמאוד מאוד משפיעה.

<גיא הרמתי: המשרדים באים כל הזמן למשרד האוצר במהלך השנה על תוספות.

<גיא הרמתי: תמיד אנחנו מנסים לרכז את זה לצורך דיוני התקציב, שזה פר אקסלנס סדרי עדיפויות והגדלת פעילות משנה לשנה.

<גיא הרמתי: בדיוני התקציב האחרונים המשרד לא בא, לא הציג את זה מול משרד האוצר באותה מסגרת של 16 מיליון שקלים.

<גיא הרמתי: הוא פשוט לא דיבר על זה, חוץ מאותו מכתב שנכתב ונשלח על ה-50 מיליון שקל.

<יצחק דבש: כמה מאות ואולי אלפי קילומטרים מכאן יש דיון שעכשיו יושבים בו כל ראשי הליגה הערבית.

<יצחק דבש: אחד הנושאים שעומד על הפרק זה האם לישראל יש זכות להיקרא מדינת הלאום של העם היהודי.

<יצחק דבש: לכאורה אין קשר בין שני האירועים האלה, נכון?

<יצחק דבש: אני רוצה להזכיר כמה יהודים היו באלג'יריה ב-48.

<יצחק דבש: היו 140 אלף.

<יצחק דבש: כמה יש היום?

<יצחק דבש: 0.

<יצחק דבש: במצרים היו 75 אלף, היום פחות מ-75.

<יצחק דבש: בעיראק היו 135 אלף, היום פחות מ-50.

<יצחק דבש: בלבנון 5000, היום עשרות בודדים.

<יצחק דבש: בלוב 40 אלף, היום 0.

<יצחק דבש: במרוקו 265 אלף יהודים, היום פחות מ-3000.

<יצחק דבש: מי שחושב שעתיד ההתנחלויות לא קשור למספרים האלה כדאי שיקשיב טוב.

<יצחק דבש: בסוריה 30 אלף, פחות מ-90 היום.

<יצחק דבש: בתוניסיה מאה עשרים ומשהו אלף או 100 אלף, פחות מ-4000 היום.

<יצחק דבש: עד היום רודפים אחרי יהודים בתימן, אני מניח שאתם עוקבים.

<יצחק דבש: בתימן היו כ-55 אלף, היום יש עשרות בודדים.

<יצחק דבש: אני לא סופר את איראן.

<יצחק דבש: מה קרה פה, אלוהים אדירים?

<יצחק דבש: נראה לכם שכולם התנדבו להיות ציונים?

<יצחק דבש: זו השאלה שצריך לשאול.

<יצחק דבש: הליגה הערבית יושבת עכשיו.

<יצחק דבש: מה מספר המחנה שלא רוצה שלום?

<יצחק דבש: מה הוא מספר אחד לשני?

<יצחק דבש: שאנחנו פרויקט קולוניאליסטי, שאנחנו בעצם עוד זרוע של הבריטים והצרפתים שבאו לפה וחילקו את המזרח התיכון משיקולים שלהם והמקום שלנו הוא חזרה באירופה.

<יצחק דבש: עם שלא מכיר את העבר שלו אין לו הווה.

<יצחק דבש: תראו איך הדיון הזה מתנהל.

<יצחק דבש: הדיון הזה מתנהל כאילו זה איזה דבר שולי, יש דאחקות בינינו.

<יצחק דבש: זה נושא רציני, חברים.

<יצחק דבש: הדיון כרגע הוא אם מגיע לעם היהודי מדינה יהודית.

<יצחק דבש: זה דיון לגיטימי.

<יצחק דבש: בדיון הזה משתתפים ערבי ישראל שהם שווי זכויות.

<יצחק דבש: כמה ערבי ישראל יש בישראל היום?

<יצחק דבש: 20% ממדינת ישראל.

<יצחק דבש: אנחנו עושים כל מאמץ, כולל עבדכם הנאמן, לשלב אותם.

<יצחק דבש: איך זה שנשארו פחות מרבע אחוז מהיהודים המקוריים במדינות ערב, במדינה אחת , בשתיים, בשלוש, במעל 10 מדינות?

<יצחק דבש: הם היו שם 20 שנה, 100 שנה, 500 שנה, 1000 שנה, 2500 שנה, אולי אפילו לפני האיסלאם.

<יצחק דבש: עכשיו דנים שם ואנחנו מסתכלים על זה כאילו זה דבר מצחיק.

<יצחק דבש: הם בעצם הולכים להכריע ולהגיד שאנחנו פרויקט קולוניאליסטי.

<יצחק דבש: הם לא יכירו במדינת העם היהודי כי אנחנו זרים לאזור הזה.

<יצחק דבש: אנחנו עושים צחוק אם זה 30 טפסים בחולון או 50 טפסים כאילו זה איזה דבר שולי.

<יצחק דבש: מיליוני יהודים זועקים מהקברים שלהם במדינות ערב ואומרים: איפה הילדים שלנו?

<יצחק דבש: את מי גידלנו?

<יצחק דבש: איזה דורות של אנשים?

<יצחק דבש: אין להם שום כבוד אלינו?

<יצחק דבש: אתם לא מבינים, זה עתיד מדינת ישראל.

<יצחק דבש: יש לנו את סיפורי התנ"ך, כולנו מאמינים בהם.

<יצחק דבש: בא הצד השני ואומר: אני הייתי הכנעני.

<יצחק דבש: לך תענה לו.

<יצחק דבש: זה מצחיק?

<יצחק דבש: זה לא מצחיק.

<קריאה: זה קלף הסברה מעולה.

<יצחק דבש: אחרי זה יש לנו יותר אוגדות שריון כי ז'בוטינסקי ובן-גוריון הבינו שצריך את קיר הברזל.

<יצחק דבש: הערבים אומרים: נחכה.

<יצחק דבש: כמה אתם?

<יצחק דבש: 8 מיליון?

<יצחק דבש: פחות הערבים שאצלכם זה 6 וחצי.

<יצחק דבש: נחכה 100 שנה, 200 שנה ואתם לא מדינת העם היהודי.

<יצחק דבש: טיעון מס' שתיים זה קיר הברזל.

<יצחק דבש: אתם לא מבינים שזה הטיעון הכי חשוב?

<יצחק דבש: זה טיעון שאומר ציון במשפט תיפדה.

<קריאה: ושביה בצדקה.

<דוד נאווי: אדוני היושב-ראש, אני יושב-ראש עמותות "שמש" ו"סעד לנזקקים".

<דוד נאווי: אנחנו מונים כ-7000 משפחות שהן כ-38 אלף איש.

<דוד נאווי: יש לנו תיעוד של 7000 משפחות.

<דוד נאווי: אני מבקש, בשונה ובמקביל לכל הרישום והתיעוד - כבר לא יישארו אנשים - להקים את הקרן הבינלאומית שהוחלט עליה על ידי הנשיא ביל קלינטון, לשלם פיצויים.

<דוד נאווי: מורטינוס אמר בזמנו: "אל תיכנסו לפרטים, תשלמו משהו על חשבון לפני שאנשים ייעלמו".

<דוד נאווי: אנחנו מדברים על תיעוד ועל רישום .

<דוד נאווי: אני מבקש את הוועדה הנכבדה , את כבוד השר ואת יושב-ראש הוועדה ואת כל הנציגים לעשות למען הדור הזה.

<דוד נאווי: אנחנו מייצגים 100 אלף אנשים בקו העוני ומתחת לקו העוני.

<דוד נאווי: אנחנו רוצים כמה שקלים לתת להם לתרופות ולאוכל.

<דוד נאווי: פה יושבים, טוחנים ואומרים "נרשום, נעשה רישום".

<דוד נאווי: במקביל לרישום אני מבקש מהוועדה להקים את הקרן הבינלאומית, לשלם כסף על חשבון לפי מורטינוס.

<דוד נאווי: חילקתי פה לכבוד הוועדה את המתווה של קלינטון ושל מורטינוס.

<דוד נאווי: אני אדבר על שני דברים בקצרה.

<דוד נאווי: שר החוץ האמריקני אמר מפורשות שבהסכם המסגרת יש סעיף לתשלום פיצויים לכולם.

<דוד נאווי: רק לפני מספר ימים, כששר החוץ ראה שאבו מאזן רוצה את זכות השיבה, הוא פנה למלך ירדן ואמר לו: "פיצויים כאלה תקבלו.

<דוד נאווי: תוותרו על זכות השיבה".

<דוד נאווי: מדובר על 2 מיליון פליטים בירדן.

<דוד נאווי: הכמות הכי גדולה של פליטים היא בירדן.

<דוד נאווי: אנא מכם, תפעלו להקים את הקרן הבינלאומית.

<דוד נאווי: זה הדבר הכי חשוב.

<דוד נאווי: זה הפרויקט הכי גדול במדינת ישראל מאז קומה.

<דוד נאווי: את כל המאגר של יוצאי עיראק האמריקנים מצאו ומסרו למשרד לאזרחים ותיקים.

<דוד נאווי: לפני 3 שנים נפגשנו עם כבוד השר רפי איתן.

<דוד נאווי: הוא אמר לנו: "פה במרתף יש לי 160 אלף תיקים על רכוש, צילומי בתים, צילומי מגרשים והכל".

אמנון כהן: גלעד, ראית שאנשים דיברו פה עם ניסיון רב.

אמנון כהן: הם יכולים להיות לעזר למשרד.

אמנון כהן: הם דיברו מקירות ליבם על דברים אמיתיים.

אמנון כהן: אנחנו נקבל את הבקשה שלהם לעשות דיוני מעקב ברצף.

אמנון כהן: אני לא יכול להגיד שנעשה את זה כמו דף יומי, אבל נעשה ברצף את ההתקדמות של הדברים.

אמנון כהן: דיברו על הקרן, על מתווה קלינטון.

אמנון כהן: כבוד השר, אתה שומע את זה.

אמנון כהן: תחשוב איך אפשר יהיה.

אמנון כהן: אם כן, אולי כל העולם יוכל להציב שם כסף בינתיים.

<דוד נאווי: מדינות אירופה הסכימו לתרום.

אמנון כהן: אולי זה שלב א'.

אמנון כהן: שלב ב' הוא לקחת, להכין איזה שהוא מסמך לגבי כל הרכוש הציבורי והפרטי שאתם חושבים שהיה במדינות ערב ואיראן.

אמנון כהן: שיהיה מסמך גלובאלי לפני שעושים את כל הטופסיאדה, את כל הדברים.

אמנון כהן: כמובן לראות את כל מה שאתם עושים מבחינת טפסים, את מה שהתחלתם להפעיל כפיילוט, לראות את הקשיים, לראות אם האופי הזה מתאים, לצאת אולי לפרסום כזה או אחר כדי שלכולם יהיה.

אמנון כהן: קודם תכין תשתית כך שבפרסום כבר תדע לאיפה להפנות את האנשים האלה.

אמנון כהן: אולי לעשות מבצע עד סוף השנה.

אמנון כהן: אנחנו יחד איתך נדבר עם האוצר.

אמנון כהן: אלה החודשים שאתם נכנסים לדיון על התקציב.

אמנון כהן: אני מבקש בדיוני התקציב של המשרד שלכם בתוך משרד האוצר להעלות את הבקשה שיהיה פרויקט לאומי מול כל משרדי הממשלה, כדי שברמה הלאומית נציף את זה ואת כל מה שדיברנו.

<גלעד סממה: אני רוצה להתייחס לאמירה של משרד האוצר.

<גלעד סממה: ה-16 מיליון שקל שקיבלנו בדיוני התקציב האחרונים זה בעקבות פעילות פוליטית שלנו מול משרד האוצר.

<גלעד סממה: כשהצגנו המון המון דרישות אחרות, לא רק דרישות לגבי פרויקט כזה או אחר, משרד האוצר אמר: "לא מעניין אותי איזה פרויקטים אתם רוצים לעשות, קחו כך וכך כסף".

<גלעד סממה: אגב, זה הרבה פחות ממה שביקשנו.

<גלעד סממה: אם באמת רוצים שאנחנו נתייחס לפרויקט הזה כמו שאנחנו רוצים להתייחס לפרויקט הזה, אני מציע - - אגב, לדיוני התקציב הקרובים אנחנו נציג דרישה של 50 מיליון שקל ונראה מה משרד האוצר אומר.

אמנון כהן: שיהיה מבוסס על משהו.

<גלעד סממה: בוודאי.

אמנון כהן: עבודת מטה למה זה הולך וכמה זמן.

<גלעד סממה: הוא מבוסס מזה שנים.

<גלעד סממה: דבר נוסף שאני רוצה להגיד לחבר הכנסת יצחק כהן שחבל שעזב את החדר - -

אמנון כהן: הוא שומע אותך בחדר וקורא גם את הפרוטוקולים.

<גלעד סממה: הוא הציע לבטל את המשרד ולאגם את כל הכספים שנמצאים במשרד לטובת הפרויקט הזה.

אמנון כהן: הוא התכוון שאת הפרויקט הזה - -

<גלעד סממה: אני רוצה להבהיר שללא המשרד לא היה פרויקט שמטפל בסוגיה הזאת.

<גלעד סממה: 40 שנה, אולי 50 שנה זה היה במשרד המשפטים.

<גלעד סממה: אני סנגור מאוד גדול של משרד המשפטים, אבל עובדה.

<גלעד סממה: חבר הכנסת יצחק כהן סותר את עצמו.

<גלעד סממה: אני רוצה להתייחס לכך שהייתה טענה כלפי מתנדבים שאולי הם פחות יעילים או יותר יעילים.

<גלעד סממה: אני מודע לטענה הזאת.

<גלעד סממה: בדיון האחרון שהיה לנו עם יד בן צבי לא אישרתי את ההכשרות של המתנדבים החדשים כי אני חושב שמדובר בנושא שהוא לא אפקטיבי.

<גלעד סממה: התנועה לאיכות השלטון, בזבוז כספי ציבור חשוב לנו לא פחות מכם, אולי אפילו יותר.

<גלעד סממה: אגב, פגישה של פעם בחודש כאן זה גם סוג של בזבוז כספי ציבור או בזבוז זמן ציבורי.

<נילי אבן חן: אפשר להסתפק בפגישה אחת אם נראה שהכל בסדר.

<גלעד סממה: אין בעיה.

<נילי אבן חן: אנחנו 5 שנים נמצאים פה ושום דבר לא קורה.

<גלעד סממה: אני מזמין את כולם לבקר אותי כי אני יודע בדיוק איך אני מתנהל ואיך אני מפקח על הדברים.

<גלעד סממה: לארגונים החשובים ללבנה ולמאיר כחלון ידידי - -

<קריאה: כולם חשובים.

<גלעד סממה: אני לא מכיר את השמות של כולם, אבל אני מזמין אתכם לשתף איתנו פעולה.

<גלעד סממה: האינטרס שלכם ושלנו הוא אותו דבר.

<גלעד סממה: אם יש לכם רישומים תעבירו אלינו.

<גלעד סממה: תעזבו כרגע מי מבצע את זה בפועל, מי לא מבצע.

<גלעד סממה: תעזבו את כל האינטרסים למה זה לא עובר דרך פה ודרך שם.

<גלעד סממה: תנו לנו את המידע, תנו לנו את הרישומים.

<גלעד סממה: אנחנו נעשה הכל כדי שהדבר יקרה כמה שיותר מהר.

<גלעד סממה: איציק, אתה צודק במאה אחוז.

<גלעד סממה: יש משהו שהפריע לי במה שאמרת, וזה שיש דיון שהוא לגיטימי על זכותה של מדינת ישראל להיות מדינת הלאום של העם היהודי.

<גלעד סממה: הדיון לא לגיטימי.

<גלעד סממה: זאת זכותה, אי אפשר לערער על כך.

<יצחק דבש: תוכיח את זה במעשים, לא בדיבורים.

אורי אורבך: מדינת ישראל זה המעשה.

<יצחק דבש: תשמור עליה.

<גלעד סממה: אני עונה כאן למשרד מבקר המדינה.

<גלעד סממה: מהרגע שנכנסנו למשרד הזה - אני מדבר על השר השר לאזרחים ותיקים אורי אורבך ואנוכי שעוד הייתי ראש מטה - ישר נתנו אוקי לפעילות של הפרויקט הזה.

<גלעד סממה: ה-500 ,600 – אני לא זוכר את המספר המדויק - -

אורי אורבך: זה מוריד את מחיר הטופס.

אורי אורבך: זה כבר לא 4000 שקל לטופס.

<גלעד סממה: זה גם לא לשנה.

<גלעד סממה: זה היה בפחות משנה.

<גלעד סממה: המטרה מאוד חשובה.

<גלעד סממה: אנחנו שם.

<גלעד סממה: תבחנו אותנו.

<גלעד סממה: תבקרו אותנו, אין לנו שום בעיה עם זה.

<גלעד סממה: נפגשתי עם בני שמכיר את האידיאולוגיה שלי.

<גלעד סממה: אני מזמין את כולם, את כל מי שיש לו רישומים.

<גלעד סממה: משרד המשפטים, אני מכיר את אותו ז'אן קלוד נידם שדיברנו עליו מקודם.

<גלעד סממה: אני אדבר איתו אישית.

<גלעד סממה: אני אשאל אותו אם יש דברים אחרים שאנחנו אמורים לדעת.

<גלעד סממה: תעבירו אלינו את כל הדברים שיש לכם כדי שנעשה את זה יותר מהר.

<גלעד סממה: אני אומר למשרד האוצר שגם בפחות כסף.

<גלעד סממה: כבר הצעתי בפגישה האחרונה עם יד בן צבי שנגייס את משרדי הממשלה.

<גלעד סממה: במייל אחד אנחנו יכולים לבקש מכל משרדי הממשלה ומכל העובדים לפנות להורים שלהם ולראות אם יש טפסים אחרים שאנחנו יכולים לקבל.

<גלעד סממה: מדובר כאן באלפים רבים של עובדים.

<גלעד סממה: אנחנו כאן.

<גלעד סממה: אנחנו נשמח לעזור.

אורי אורבך: תודה על הדיון.

אורי אורבך: תודה למבקר המדינה.

אורי אורבך: אנחנו מקבלים את הביקורת.

אורי אורבך: אנחנו השתדלנו בשנה האחרונה לשפר מאוד את כמות הטפסים שיש בידנו.

אורי אורבך: עובדה, הגענו ל-600,700 לעומת 130.

אורי אורבך: אני לא מדבר על ה-14 אלף במשך 50 שנה.

אורי אורבך: זה לא טפסים טכניים, זה שעות רבות של עבודה.

אורי אורבך: צריך להגביר את הקצב.

אורי אורבך: אמרתי בהתחלה שהצבנו לעצמנו יעד של 3000 טפסים בשנה.

אורי אורבך: אני חושב שאפשר לעמוד בזה בתקציב הנתון שלנו של 2 מיליון שקל, אף לא שקל אחד יותר.

אורי אורבך: יש לנו עוד משימות מאוד חשובות.

אורי אורבך: אנחנו מתעדפים.

אורי אורבך: זה לא בעדיפות האחרונה הפרויקט הזה.

אורי אורבך: זה בעדיפות חשובה.

אורי אורבך: מהתקציב הנוכחי לא יהיה יותר כסף, גם לא מ-16 מיליון השקלים שהאוצר נתן.

אורי אורבך: האוצר לא מנהל את המשרד.

אורי אורבך: בדרישות התקציב הבאות שיהיו גדולות – עיקר הדרישות במשרד שלנו יהיה בתחום קצבאות הזקנה ודברים אחרים שהם לא במשרד שלנו, כי אנחנו רוצים שלזקנים בישראל יהיה יותר טוב - נדרוש גם לעניין הזה 50 מיליון, 20 מיליון או כמה שאפשר יהיה להשיג כדי לתגבר את זה, כדי שזה לא יהיה 3000 אלא 5000.

אורי אורבך: התכלית הזאת מוסרית וגם פרקטית.

אורי אורבך: אם לא נעשה עכשיו דברים פרקטיים אי אפשר יהיה אחר כך לעשות.

אורי אורבך: אנחנו מקבלים את הביקורת על קודמנו ואת הביקורת, אם יש, גם עלינו, על השנה שאנחנו אחראים.

אורי אורבך: אנחנו פועלים ונפעל כדי לתקן.

אורי אורבך: תבחנו אותנו.

אורי אורבך: לא צריך כל יום או כל שבוע, מתי שהיושב-ראש יחליט שזה חשוב.

אורי אורבך: לגבי מה שאנחנו מתחייבים אפשר יהיה לשפוט אותנו בתקציב הנתון.

אורי אורבך: אם יהיה תקציב יותר גדול זה יהיה בהתאם.

אורי אורבך: אנחנו לא מתבטלים בעניין, אנחנו מודעים לחשיבות שלו.

אורי אורבך: אני מחזק את דברי המנכ"ל שאנחנו שותפים - אנחנו נותני שירות כמשרד ממשלתי - עם כל ארגון וארגון בכל עצה טובה, ברשימות, ברעיונות.

אורי אורבך: אם לא עובד עם מתנדבים, אולי אנשים בשכר, אולי מתנדבים עם הכשרה יותר טובה.

אורי אורבך: אנחנו לא יודעים הכל.

אורי אורבך: אנחנו לומדים, משתדלים ומבטיחים להשתדל בכיוון הזה.

אמנון כהן: תודה לכבוד השר , תודה למשרד מבקר המדינה על הדוח החשוב, תודה לכל המתנדבים והארגונים שיושבים כאן איתנו.

אמנון כהן: אני מבקש בסיכום להגיד שאנחנו נפנה לראש הממשלה.

אמנון כהן: אנחנו נבקש ממנו שבכל דיון מדיני לגבי כל מה שקורה בינינו ובין הפלסטינים כל הנושא של הרכוש היהודי ממדינות ערב ואיראן יבוא לידי ביטוי בהסכמים שיהיו בין המדינות.

אמנון כהן: אני מבקש מהמשרד לאזרחים ותיקים להכין מסמך כלכלי לאותו דיון של מו"מ.

אמנון כהן: בכל מקרה, צריך כבר להאיר את עיני ראש הממשלה ואת עיני שרת המשפטים, שהיא אמונה על הנושא של המו"מ.

אמנון כהן: אנחנו מבקשים ממנה בכל קונסטלציה כזאת או אחרת לקחת בחשבון את רכוש היהודים במדינות ערב ואיראן.

אמנון כהן: אנחנו מבקשים מראש הממשלה להעלות לדיון אצלו לפתוח קרן בינלאומית, להתחיל לפצות אט אט את האנשים על חשבון, כמו שציין פה העו"ד המכובד, ואז בעתיד לכשיהיו הטפסים והדברים נתחשבן סופית.

אמנון כהן: כרגע לבחון את הסוגיה הזאת.

אמנון כהן: היה פה מתווה.

אמנון כהן: הוא מקובל בעולם, באירופה, בארצות הברית.

אמנון כהן: צריך לקדם את הדבר הזה.

אמנון כהן: עלו פה כל מיני שמות של אנשים מוכשרים ביותר שעבדו בנושא של הטופסיאדות האלו במשרד המשפטים, במשרדים אחרים.

אמנון כהן: השמות עלו.

אמנון כהן: חלקם אתה מכיר.

אמנון כהן: צריך לבחון אם יש עבודה שנעשתה כבר, השקיעו בה הרבה כסף, הרבה מחשבה, אנשים הקלידו.

אמנון כהן: יכול להיות שהתיקים האלה מוסתרים באחד החדרים בגלל שלא טיפלו בזה כמו שצריך.

אמנון כהן: בטוח שזה לא נשרף, לא הלך לאיבוד, לא נגנז באיזה שהוא מקום.

אמנון כהן: זה נמצא באחד ממשרדי הממשלה.

אמנון כהן: אמרו לי שיש חלק במשרד החוץ.

אמנון כהן: אנחנו מבקשים מכם, הגוף המרכז של הנושא הזה, לעשות לדיון הבא את הבחינות האלו, כדי שנדע אם העבודה נעשתה על ידי הארגונים ונשלחה למשרדי הממשלה.

אמנון כהן: אם לא, יש לנו זכות להקים ועדת חקירה.

אמנון כהן: אנחנו לא רוצים להגיע לזה.

אמנון כהן: אני חושב שהכל נמצא אצלנו.

אמנון כהן: אם תגידו שאתם לא מוצאים, שיש מישהו שכשל בתפקידו, שאתם רוצים לחקור, אנחנו נשקול הקמת ועדת חקירה לטובת הנושא.

אמנון כהן: אנחנו לא מחפשים ראשים.

אמנון כהן: לא יכול להיות שנעשתה פה עבודה, השקיעו מחשבה, השקיעו משאבים וזה הלך לאיבוד.

אמנון כהן: גם את הדבר הזה נשקול בחיוב לאחר שתגידו: זה מה שמצאנו, זה מה שיש.

אמנון כהן: כל ארגון הוא עולם ומלואו.

אמנון כהן: תבואו, תשתפו פעולה.

אמנון כהן: יש פה אנשים עם נשמה גדולה שרוצים לבוא ולטפל.

אמנון כהן: אני לשירות

אמנון כהן: כם מול האוצר, אם תגידו, ומול כל משרד ממשלתי כזה או אחר.

אמנון כהן: לגבי מי שעושה לכם קשיים אני אתכם ביחד.

אמנון כהן: אנחנו נעשה גם דיוני מעקב בתיאום איתכם, אם פעם בבוקר, פעם בשבוע, פעם בחודש, פעם בחודשיים.

אמנון כהן: נחליט אנחנו.

אמנון כהן: המטרה היא משותפת לכולנו.

אמנון כהן: אין פה קואליציה אופוזיציה.

אמנון כהן: כולנו באותה סירה.

אמנון כהן: תודה רבה, הישיבה הזאת נעולה.